qundao/data-zh-poetry huggingface dataset:
交趾还途中赠士谦·其三
作者：解缙
朝代：明

二十年前处士家，淋漓宫锦醉黄花。即今童稚皆成长，留客焚香细煮茶。
交趾还途中赠士谦·其二
作者：解缙
朝代：明

处士年年种菊枝，几回霜雪满东篱。春风天上移根种，又见新承雨露时。
从父原复新除华容赋一律奉赠
作者：解缙
朝代：明

拜命趋朝出紫宸，一官初授渥恩新。来时共泛西江月，去日平分上苑春。彭蠡望穷怀故国，洞庭到处是通津。华容凋弊劳苏息，莫对双松岸帻巾。
仙台观
作者：解缙
朝代：明
体裁：七言绝句

仙台观里仙游处，丹井虹流五夜光。正是小春寒雨后，倚篷沽酒过南康。
倒叠前韵
作者：解缙
朝代：明

驱驰万里觐天颜，夜梦红云玉笋班。传道雷霆收北虏，已将霖雨洗交蛮。陈情白日辞深殿，解绶黄云返故山。洞里桃花烦致意，叶心朱实待人还。
元宵泊豫章
作者：解缙
朝代：明

寒雪微消画舫轻，晚来适泊豫章城。万家灯火遥看影，半夜笙歌自有声。佳节催人惊老大，月华照客喜分明。同游赖有知心在，市酒相倾到二更。
元日作
作者：解缙
朝代：明

喜鹊双飞鸣，飞鸣报春晓。元日红云上赤乌，万国山河青未了。我曹与世真奇逢，年年此日朝飞龙。几回遥拜黄金阙，几回导驾乾清宫。彩笺曾献平蛮颂，莲炬斜辉宫锦红。屡得升堂拜家庆，綵衣犹荷君王圣。玉枕初疑凤翼飘，金声忽响盘龙磬。南邻修善颂佛经，东家吾伊读书声。读书诵经心总好，同善同心歌太平。
全州杂兴
作者：解缙
朝代：明

陶生岩畔午风清，唐介坟前江水平。两岸鹧鸪啼不尽，画船挝鼓到全城。全城三面临湘水，扑地闾阎著姓家。侍女画船争渡处，采莲采得并头花。清湘书院何年起，共说湘州柳仲涂。想见皋比弦诵处，孔颜名理训生徒。国朝太守张君复，种得青松夹路长。夏日行人多驻马，全州万树比甘棠。
全州杂兴·其一
作者：解缙
朝代：明

陶生岩畔午风清，唐介坟前江水平。两岸鹧鸪啼不尽，画船挝鼓到全城。
全州杂兴·其三
作者：解缙
朝代：明

清湘书院何年起，共说湘州柳仲涂。想见皋比弦诵处，孔颜名理训生徒。
全州杂兴·其二
作者：解缙
朝代：明

全城三面临湘水，扑地闾阎著姓家。侍女画船争渡处，采莲采得并头花。
全州杂兴·其四
作者：解缙
朝代：明

国朝太守张君复，种得青松夹路长。夏日行人多驻马，全州万树比甘棠。
兵书峡
作者：解缙
朝代：明

百尺苍崖吼石麟，兵书峡在楚江滨。人心只是推诸葛，木石无神自有神。
再次前韵
作者：解缙
朝代：明

江乡一别异乡逢，十九年中意万重。沽酒满船赊月色，同寻流水听疏钟。
刘希夔丁忧还乡作此送之
作者：解缙
朝代：明

我有一斗酒，青天洒浮云。浮云散尽月光醉，天地与我同氤氲。我有一掬泪，送君归洒文江波。人生禄仕为亲养，得禄亲丧将奈何。去年八月秋风清，我尚衰麻辞玉京。匆匆流电别乡里，蚤夜载笔趋承明。今年八月送君归，忍着衰麻更彩衣。寄言具庆高堂者，莫遣徒为风木悲。
化州
作者：解缙
朝代：明

石龙江上水云腥，巨浸东南合四溟。神电卫城何处是，半边山色一痕青。
北流勾漏洞
作者：解缙
朝代：明

北流县下古铜州，平地山岩耸玉楼。谁为丹砂赴勾漏，人传蝴蝶满罗浮。杨妃井塌风烟古，葛令祠荒草树秋。却忆故乡山更好，锦袍归去棹扁舟。
南行寄友
作者：解缙
朝代：明

结发事明主，摛文翔凤池。载笔侍帷幄，衣绣当前墀。㷐煌沐恩眷，觐省归庭闱。十年遭运否，河陇孤栖迟。东还未展翮，一麾复南驰。时来过乡郡，访旧同遨嬉。留连接欢宴，不忍暂相违。稚子知我去，寤寐牵裳衣。小妾中夜泣，为言归何时。丈夫志四方，离别何足悲。今逢天子圣，底定如京圻。多才实济济，中外罗星棋。治效日熙皞，斯民信无为。自当安蹇拙，守此年命奇。圣恩喜谢事，乐矣不复疑。壶觞集群彦，迟我从南归。
南行寄友
作者：解缙
朝代：明
体裁：古风

结发事明主，摛文翔凤池。载笔侍帷幄，衣绣当前墀。燬煌沐恩眷，觐省归庭闱。十年遭运否，河陇孤栖迟。东还未展翮，一麾复南驰。时来过乡郡，访旧同遨嬉。留连接欢宴，不忍暂相违。稚子知我去，寤寐牵裳衣。小妾中夜泣，为言归何时。丈夫志四方，离别何足悲。今逢天子圣，底定如京圻。多才实济济，中外罗星棋。治效日熙皞，斯民信无为。自当安蹇拙，守此年命奇。圣恩喜谢事，乐矣不复疑。壶觞集群彦，迟我从南归。
南行题扇
作者：解缙
朝代：明

行藏用舍皆由命，舒卷炎凉动合宜。莫向秋风怨摇落，明春还发上林枝。记得天门颁赐时，翚飞凤羽下龙墀。只今流落江南去，还有清风及四夷。
南行题扇·其一
作者：解缙
朝代：明

行藏用舍皆由命，舒卷炎凉动合宜。莫向秋风怨摇落，明春还发上林枝。
南行题扇·其二
作者：解缙
朝代：明

记得天门颁赐时，翚飞凤羽下龙墀。只今流落江南去，还有清风及四夷。
卢氏秋夜赋寄王院判
作者：解缙
朝代：明

羁怀不自释，终夜卧复起。长风吹河声，泻入茅屋里。青天高高素月横，露华凄落罗衫轻。干将莫邪欲自见，中夜忽作双龙鸣。志士遭逢苦不早，远道忧心急于捣。漫说咸阳与洛阳，昨日莺花今日老。我有母，江之南，盈簪白发丝鬖鬖。柴门半掩绿树下，落日凝望情何堪。我有弟，湖之北，云梦关山万里隔。三月归鸿又尽飞，相思一字无由得。金兰交契王使君，一日不见心氤氲。适来离别忽三载，梦魂踏遍江东云。平生只欲事高洁，骨肉交游总疏绝。慷慨临风一洒然，泪痕满袖都成血。衣袖初乾夜向晨，古来忠义多艰辛。江乡有路且归去，秋风野水堪垂纶。
发龙江
作者：解缙
朝代：明

龙江候明发，恋阙倍思亲。风急回征雁，舟行别故人。望中知里闬，梦想听韶钧。后夜多遥念，风生淮水滨。仲氏同我去，伯兄还帝城。重来应有日，此别不胜情。一一帆樯去，双双鸥鹭迎。到家无限好，桑梓尽经行。
发龙江·其一
作者：解缙
朝代：明

龙江候明发，恋阙倍思亲。风急回征雁，舟行别故人。望中知里闬，梦想听韶钧。后夜多遥念，风生淮水滨。
发龙江·其二
作者：解缙
朝代：明

仲氏同我去，伯兄还帝城。重来应有日，此别不胜情。一一帆樯去，双双鸥鹭迎。到家无限好，桑梓尽经行。
句容县茅山观道官东白能文章且长于诗予无以为寿集杜子美诗二十句以赠
作者：解缙
朝代：明

冰壶玉衡悬清秋，神仙中人不易得。往时文采动人主，自怪一日声辉赫。忆昨逍遥供奉班，风雨不动安如山。词源倒流三峡水，时闻杂佩声珊珊。先生早赋归去来，鲸鱼跋浪沧溟开。致身福地何萧爽，石田茅屋荒苍苔。绣衣春当霄汉立，云近蓬莱常五色。池上于今有凤毛，秋水为神玉为骨。百花潭水即沧浪，星宫之君醉琼浆。西望瑶池降王母，南极老人应寿昌。
吊李太白
作者：解缙
朝代：明

几度青山访谪仙，思君风格在高天。自为采石江头客，无复长安市上眠。问罪夜郎悲枉屈，吟诗宫禁忆便娟。浣花又有高风在，应与先生万古传。
听琴歌
作者：解缙
朝代：明

君是洪都人，文采何彬彬。一生节操冰霜励，十载交游湖海春。有才不肯事生业，往来惯作侯门客。楼船海上钓金鳌，车马门前攒绣轭。行囊只载书与琴，秋来冬去寻知音。文弦弹出白鹤舞，武弦调出苍龙吟。一声小盘内，明珠走未了。梅花落地听无声，云淡风轻天杳杳。一声高狂风，大海翻波涛。梧桐叶落敲窗响，半空灵籁声嘈嘈。一声缓松篁，戛玉潇湘畔。水声呜咽下寒川，猿啸青萝夜将半。初弦急切二弦迟，鹤鸣华表风凄凄。少陵无人谪仙死，黄金难铸钟子期。三弦四弦间徵羽，美人帘下低低语。清风明月不等閒，白雪阳春奚足比。五弦音韵谐宫商，将军剑佩鸣锵锵。游鱼跃波侧耳听，五马仰秣思腾骧。个中希声谁晓会，伯牙志在千山外。一似仙人蓬岛归，云路天风响环佩。琴中之乐乐孔多，琴中之趣当如何。琴调能使妻子合，琴调能使君臣和。琴兮琴兮有深意，三尺枯桐托交契。龙唇凤沼擅嘉名，玉轸金徽富精缀。君不见大舜弹五弦，又不见孔子操杏坛。大哉圣人去己久，天风漠漠难为攀。方今圣德开光耀，九重屡下求贤诏。正当携此造金门，律应箫韶入廊庙。
听琴歌
作者：解缙
朝代：明

有美人兮弹素琴，天风落指生徽音。大弦泠泠小弦作，九皋彷佛闻唳鹤。初拟石间泻出泉，又似松飙鸣万壑。有时雪里对玉梅，还将三弄相裴褢。数行吹度听不见，捲入仙阙金银台。仙人闻之应叹息，乘云便欲来相识。手持一束白鸾纸，与君扫却瑶坛石。请君便弹天上谱，天香满袖天花舞。归来不记海生田，世事凄凉半尘土。殷勤便待人间曲，清韵琳琅少能续。市桥太守那得知，时时击碎昆山玉。
听雪轩
作者：解缙
朝代：明

虚檐迸玉鸣，入夜转分明。风响不相似，雨声无此清。倚窗情不倦，拨火耳须倾。想是梅花落，梅花落更轻。
吴山书舍诗
作者：解缙
朝代：明

天开象纬日与星，地灵川岳万汇形。羲书奎画河图呈，万世照耀传六经。贤传羽翼众喙鸣，博通贯一量重轻。譬犹作室矩度程，群材咸萃无奇嬴。曲可使直陂可平，指顾左右集大成。吴山屹立太古清，书舍临高疏牖棂。紫云红雾栖前楹，万家玉树森在庭。牙签历历黄金縢，万轴架插明星荧。斗牛午夜红光倾，天官早岁尝躬耕。养志馀力篝火灯，布帷黝黑积晕成。秋囊或贮山下萤，有草如带似尧蓂。隐德自足通山灵，时来九万随风鹏。桥门璧水扬华英，铁冠珥笔朝承明。绣衣持斧白玉京，从龙天飞掌铨衡。春官侍从鸳鸯停，乃知读书助修能。万事转圜无滞凝，他年有待悬车荣。锦袍山下濯冠缨，买舟相送试一登。吴中俊彦来相迎，欢呼共睹贤公卿。乡人子弟传颂声，重作吴山书舍铭。
呈诸阁老
作者：解缙
朝代：明

黄阁编摩属老成，文章落笔鬼神惊。几回青琐陪高宴，每有微言起后生。细雨乍过西掖树，薰风遥听上林莺。自惭浅薄才无补，愿竭忠勤答圣明。
和姚少师广孝见寄之作
作者：解缙
朝代：明

名在三孤第一人，乌纱白发照青春。平生诗格刘公干，晚岁风流贺季真。袍赐麒麟红锦丽，诰颁鸾雀紫泥新。身閒燕坐清如水，始觉灵台绝点尘。
和山阴宋太史韵
作者：解缙
朝代：明

大秀千峰菡萏开，玉梁高接九仙台。预从山顶结茅屋，待等先生跨鹿来。令子能书逼右军，新诗妙墨总超群。明朝又向江头别，遥望文星隔五云。
和山阴宋太史韵·其一
作者：解缙
朝代：明

大秀千峰菡萏开，玉梁高接九仙台。预从山顶结茅屋，待等先生跨鹿来。
和山阴宋太史韵·其二
作者：解缙
朝代：明

令子能书逼右军，新诗妙墨总超群。明朝又向江头别，遥望文星隔五云。
和王驸马见赠元韵
作者：解缙
朝代：明

忆昔金闺忝后尘，莺花窈窕禁园春。身随红日当霄汉，笔绕青云动鬼神。秦地山河形胜旧，楚天风雨客怀新。遥怜九十严亲在，黄发萧萧忆远人。
咏小松
作者：解缙
朝代：明

小小青松未出栏，枝枝叶叶耐严寒。如今正好低头看，他日参天仰面难。
哭季岳黄金华
作者：解缙
朝代：明

旅邸魂惊月在床，昨宵梦里见黄香。废城衰柳空残雪，哭断斜阳过大梁。
嘉禾颂·其一
作者：解缙
朝代：明
体裁：古风

圣治成，和气盈岁丰禾生，同颖同荣夹两塍。十穗九穗常合迸，乃有百穗车箱盈。实孚实好浮光晶，金坚玉藻粲列星。连茎叠叶瑞气蒸，五色粲粲甘露凝。连畴竞茁耆艾惊，诗书所载信有徵。献于朝廷天子明，圣情谦抑稽之经。史册垂光万岁承，万岁万岁歌太平。
嘉禾颂·其二
作者：解缙
朝代：明
体裁：古风

洪武乙亥秋谷登，朔方龙门嘉禾生。三穗二穗交两塍，异本同颖同敷荣。蕊珠金粟隔露凝，亲藩锡贡来神京。玉匣上有黄云蒸，衮衣当日御彤庭。百辟忭嘉陈休徵，四野欢呼传颂声。帝曰俞哉稽之经，旅命归禾凛不矜。作诗致戒大丁宁，昌言受命畏天明。降福穰穰恐勿胜，庸锡亲藩钟圣情。亦知元德由兹弘，十年事验天威灵。圣孝通天推至诚，永乐重华信有祯。赐诗日阅心屏营，手泽犹存训服膺。每御翰墨怀墙羹，想当睿思玉几凭。知周八极通杳冥，重念稼穑忧农耕。暑寒怨咨怜独茕，祇愿年登百谷成。群臣环列忙且惊，百神降鉴来轩盈。云霞灼烁飞陶泓，鸿章圣藻驱风霆。造化万汇皆流形，工巧人为何足称。奎章烂烂不可名，但见东壁馀光精。刻以端溪紫玉英，摹本装以龙鸾绫。颁赐群臣荷宠荣，天球大训河图并。人文至宝奠八纮，夜夜虹光烛太清。圣子圣孙万亿龄，万世黎民歌太平。
回京
作者：解缙
朝代：明

圣恩宽逐客，万里听归来。未上凌烟阁，先登望海台。水翻翠浪拥，地拓碧天开。目断云飞处，终身愧老莱。
回朝即事
作者：解缙
朝代：明

赤阑红映夕阳齐，蹀躞天骐度不嘶。近侍报来应锁阁，乘舆又过御桥西。
墨
作者：解缙
朝代：明

北方黑帝驱松使，松使嘘烟满天地。神工幻作元霜飞，一敛捣成乌玉剂。脑麝匀胶香屑屑，巧制如琴复如月。休论价值重如金，贵在玉堂堂上列。出处相同毛与楮，生也同生死同死。结邻好个石乡侯，亲我更亲二君子。天池共沐恩波惯，彩凤龙光几璀璨。五经载道孰为先，匪我传来那得见。
墨菊
作者：解缙
朝代：明

春苗茁芳露，贞脆无异姿。濯濯等鲜妍，猗猗竞华滋。秋风飒然至，殒落纷蓬茨。独兹异众草，烈士当艰危。佳色不为艳，贞心常自持。禀性夙已定，造化无容私。
墨鹰
作者：解缙
朝代：明

凛凛东风日未西，珊瑚枝上暂幽栖。千山万怪藏踪迹，野旷青天不敢啼。黑鹰度海下林峦，怒目雄惊胆气寒。良史笔端参造化，为留英气画中看。
墨鹰·其一
作者：解缙
朝代：明

凛凛东风日未西，珊瑚枝上暂幽栖。千山万怪藏踪迹，野旷青天不敢啼。
墨鹰·其二
作者：解缙
朝代：明

黑鹰度海下林峦，怒目雄惊胆气寒。良史笔端参造化，为留英气画中看。
夜宿道院留题
作者：解缙
朝代：明

明月中天云雾消，酒醒凉思逐风飘。星河不动秋空阔，钟鼓无声夜寂寥。露下远山应唳鹤，水来沧海缅生潮。仙家俗事无缘到，虚负璚楼品玉箫。
夜泊茶陵
作者：解缙
朝代：明

山绕荒村水绕城，蒻蓬藤簟水滩声。秋风淅沥秋江上，人自思乡月自明。
夜窗吟
作者：解缙
朝代：明

更深坐久烛花短，人静红炉火初煖。朔风吹得笙簧寒，碎剪霜华上银管。揽衣拭目雁行细，梅梢月到松梢未。敲冰化水浇醉肠，写向吟窗敌寒气。鼓鼙冻损声不动，别院人添翠衾重。笔尖欲挽阳和回，蝴蝶无情入春梦。朝来閒倚阑干立，忽听林鸦报晴日。殷勤细读中夜诗，一笑云边乱山出。
夜雨泊江西
作者：解缙
朝代：明

扁舟日泛水云乡，夜雨秋风宿豫章。预恐寒惊慈母线，起来先看旧衣裳。
太皇太后挽歌
作者：解缙
朝代：明

妊姒兴周祚，涂山启夏王。万方仁覆下，奕世壸仪光。赤子天空吁，元宫地永藏。哀歌随逝水，河汉绕天长。翊运符坤厚，承天协睿谋。星华光帝座，月彩丽神州。仙驭蟾宫远，祥云凤阙收。万方俱失恃，挥泪湿清秋。
太皇太后挽歌·其一
作者：解缙
朝代：明

妊姒兴周祚，涂山启夏王。万方仁覆下，奕世壸仪光。赤子天空吁，元宫地永藏。哀歌随逝水，河汉绕天长。
太皇太后挽歌·其二
作者：解缙
朝代：明

翊运符坤厚，承天协睿谋。星华光帝座，月彩丽神州。仙驭蟾宫远，祥云凤阙收。万方俱失恃，挥泪湿清秋。
奉天门外御桥东南莲花盛开陪邹侍讲往观
作者：解缙
朝代：明
体裁：七言律诗

玉泉旧绕禁城流，菡萏开时满御沟。翠盖拂波常带雨，红衣照水未逢秋。风翻凉影鸳鸯浴，露湿寒香翡翠愁。此处已看花似锦，何须远汎镜湖游。
奉敕题虎顾彪图
作者：解缙
朝代：明

虎为百兽尊，谁敢触其怒。惟有父子情，一步一回顾。
子进惠柑
作者：解缙
朝代：明

九月明江日尚迟，秋园果熟正离离。故人尺素青云下，惠我黄柑玉露垂。颗晕中央金作粟，蒂攒高干翠为枝。常年锡贡来京国，尚想金盘进御时。
安庆江上守风
作者：解缙
朝代：明

莫叹风波行路难，舟船指日是长干。东山不为功名出，天下苍生望谢安。
安庆道中
作者：解缙
朝代：明

半帆初日皖州城，千古英雄此用兵。金阙剑光腾紫雾，龙眠山色趁新晴。连日桐城阻去舟，长江无奈拍天浮。川灵解识朝天客，数遣风涛着意留。
安庆道中·其一
作者：解缙
朝代：明

半帆初日皖州城，千古英雄此用兵。金阙剑光腾紫雾，龙眠山色趁新晴。
安庆道中·其二
作者：解缙
朝代：明

连日桐城阻去舟，长江无奈拍天浮。川灵解识朝天客，数遣风涛着意留。
客中元夕
作者：解缙
朝代：明

去年今日宴传柑，两袖天香御酒酣。今夜客中风又雨，可无归梦到江南。
宴文华殿时雪方霁宫树皆如玉石刻镂上命取玛瑙盘和以蔗浆且啖且赋
作者：解缙
朝代：明

万年枝上雪花寒，摘下传呼玛瑙盘。薇露洒时珠的沥，蔗浆凝处玉阑干。鹓班左右题诗急，鹤驾从容带笑看。闻道征西人最苦，飞书昨夜到金銮。
寄东湖诗隐仲山江丈
作者：解缙
朝代：明

诗隐东湖看白云，青莲翠竹自为群。一从亡友哀歌断，樽酒何人与论文。
寄于仲宽
作者：解缙
朝代：明

欲写乡书寄故园，行人已远意空存。举头忽见南来雁，个个随君度塞门。
寄何岳
作者：解缙
朝代：明

君家伯仲情如海，一望南云思一回。好护庭前双桂子，初平去后几花开。
寄倪以孚
作者：解缙
朝代：明

孔壁遗经义可寻，都因传注惑人心。从头且莫生枝节，记得全文直万金。
寄内
作者：解缙
朝代：明

一去京华已十秋，梦魂常在锦江头。堂前尘土勤勤扫，架上诗书好好收。禾黍熟时烦出纳，园篱破处务培修。高堂当奉儿当训，辛苦终为远大谋。
寄友
作者：解缙
朝代：明

一自登天府，声名举国传。凤池皆缩首，禁苑尽推贤。威凤青云上，祥麟白日边。上林人共喜，几度锦衣还。风高楚天碧，秋醉凤凰池。京国三年客，扁舟归独迟。满倾桑落酒，折尽桂花枝。政尔相思处，逢君又别离。鹤发重华簪，都门酒共斟。家传三世学，橐有二疏金。圣主恩如海，故山云满林。承家贤子在，相勖嗣徽音。
寄友
作者：解缙
朝代：明

昨日金门进讲书，君辞丹扆下阶除。遥知綵服趋庭日，何异神仙上碧虚。祖帐高歌易水滨，风波萍梗旧雷陈。明年定有归来日，共醉青湖玉带春。黄金径拟飧秋菊，紫翠楼将倚晚松。听彻雨声旋入梦，唤醒恨杀五更钟。
寄友
作者：解缙
朝代：明

章贡河边送别时，挥毫谩为写新诗。可怜萍梗多离合，自信金兰有赠贻。衮职尽心惭计拙，乡关入梦虑归迟。华山秋尽应偏好，检点芳林桂树枝。
寄友·其一
作者：解缙
朝代：明

一自登天府，声名举国传。凤池皆缩首，禁苑尽推贤。威凤青云上，祥麟白日边。上林人共喜，几度锦衣还。
寄友·其一
作者：解缙
朝代：明

昨日金门进讲书，君辞丹扆下阶除。遥知綵服趋庭日，何异神仙上碧虚。
寄友·其三
作者：解缙
朝代：明

鹤发重华簪，都门酒共斟。家传三世学，橐有二疏金。圣主恩如海，故山云满林。承家贤子在，相勖嗣徽音。
寄友·其三
作者：解缙
朝代：明

黄金径拟飧秋菊，紫翠楼将倚晚松。听彻雨声旋入梦，唤醒恨杀五更钟。
寄友·其二
作者：解缙
朝代：明

祖帐高歌易水滨，风波萍梗旧雷陈。明年定有归来日，共醉青湖玉带春。
寄友·其二
作者：解缙
朝代：明

风高楚天碧，秋醉凤凰池。京国三年客，扁舟归独迟。满倾桑落酒，折尽桂花枝。政尔相思处，逢君又别离。
寄周吉士
作者：解缙
朝代：明

青原白鹭城迢迢，下有文水明珠桥。闾阎扑地钟鼎食，多是先朝旧宦僚。周家双井名最久，华萼堂深介眉寿。天章奎画动星躔，大册高文垂宇宙。昔人作郡多仁恩，耄倪卧辙留攀辕。遂令奕世有家族，千百里内棠阴连。白沙翠竹槎溪上，别墅山泉恣幽赏。百年嘉庆毓英贤，二十青春登虎榜。凤凰池上忽相逢，却忆垂髫欢爱同。风波萍梗荡离合，日月梦寐随西东。禾川送别情何及，龙田立马看山色。对月高歌共扣舷，簸荡元潭老蛟窟。画船晓发清江湄，望望庭闱思欲飞。平原绿野有真趣，西洞溪桥劳梦思。前年重会箕山下，独鹤孤琴暂潇洒。当时霜雪遍郊原，但见青松与桐槚。愿君且保金石姿，岸芷汀兰堪佩携。与尔重寻旧时约，青山白首同游嬉。
寄孟链
作者：解缙
朝代：明

每到秋时只忆家，鉴湖秋水浸明霞。湖中莲子秋成实，粒粒凉心滴露华。微凉正好课书篇，熟读千回见昔贤。七略五车多阅遍，此心方解欲无言。零落归来万里身，圣皇深眷语谆谆。偷生抱病文阳水，洗得西风万斛尘。
寄孟链·其一
作者：解缙
朝代：明

每到秋时只忆家，鉴湖秋水浸明霞。湖中莲子秋成实，粒粒凉心滴露华。
寄孟链·其三
作者：解缙
朝代：明

零落归来万里身，圣皇深眷语谆谆。偷生抱病文阳水，洗得西风万斛尘。
寄孟链·其二
作者：解缙
朝代：明

微凉正好课书篇，熟读千回见昔贤。七略五车多阅遍，此心方解欲无言。
寄宋子环
作者：解缙
朝代：明

圣恩宽逐客，不遣过轮台。谈笑潼关去，云霞仙掌开。故乡深念汝，远道竟能来。明日相思处，高秋鸿雁回。
寄康中振
作者：解缙
朝代：明

相别春云绾柳条，相思千里路遥遥。丘隅养就冲天翼，迟尔乘风上碧霄。
寄张叔豫刘孟恂二君子
作者：解缙
朝代：明

绕县清江月一湾，君家别墅在屏山。当时故老犹能说，晴日笙歌夹路还。节义庐陵古所誇，宋朝冠盖盛中华。张君旧住禾川上，里巷传呼御带家。东华观古荫乔松，先月楼高倚碧峰。莫向山头吹铁笛，清声唯恐引蛟龙。
寄张叔豫刘孟恂二君子·其一
作者：解缙
朝代：明

绕县清江月一湾，君家别墅在屏山。当时故老犹能说，晴日笙歌夹路还。
寄张叔豫刘孟恂二君子·其三
作者：解缙
朝代：明

东华观古荫乔松，先月楼高倚碧峰。莫向山头吹铁笛，清声唯恐引蛟龙。
寄张叔豫刘孟恂二君子·其二
作者：解缙
朝代：明

节义庐陵古所誇，宋朝冠盖盛中华。张君旧住禾川上，里巷传呼御带家。
寄徐逊
作者：解缙
朝代：明

十年天远神京路，荣辱升沉两不闻。此去双江才咫尺，崆峒山隔万重云。
寄新野袁上舍
作者：解缙
朝代：明

孔明信卧龙，士元亦雏凤。南阳千载人，星芒相摇动。友人为道留至今，新野文学如乔林。松根木下伏琥珀，桂枝月晕生黄金。云台先辈会风云，鹿门肥遁犹清芬。登高吊古歌慷慨，冒使荣名羞后尘。泮池芹藻如碧玉，济济游歌思乐育。琴瑟鼓奏合周诗，义理周旋论更仆。正如美玉在昆山，山辉白虹五采斑。又如璿珠孕漯渊，午夜腾腾光烛天。干将韫匣射斗牛，骐骥绝足超燕然。今年射策应相见，承恩早拜金銮殿。凤凰台上聚星期，先寄长歌如会面。
寄族中诸昆弟
作者：解缙
朝代：明

自从到此忽三月，每日扬鞭历城阙。花骢蹴踏御苑尘，南风处处飘香屑。天阙黄云身世高，亲舍白云情更切。诸兄飘然绝世姿，每念情亲思激烈。江湖千里多风沙，恨不日日见颜色。都门柳色长青青，上林莺声如有情。长淮万古去不尽，钟山朝日摩青冥。又闻征鸿叫河渚，双双紫燕鸣雕楹。纵观万物皆得所，感我踯躅心未平。乡人前日西江至，欢呼倒屣争相迎。家书一字千黄金，何得许久无叮咛。梦寐常思诵棠棣，觉来不忍歌鹡鸰。我宗之盛闻自昔，未有遗子金满籯。干将莫邪世不识，屠龙斩虎人始惊。丈夫落落事高洁，苍蝇贝锦徒营营。生逢尧舜难自弃，况有门户凭谁撑。古云学非以干禄，但愿无忝尔所生。天生富贵时与命，岂肯逐逐为纵横。况闻进锐者退速，人有高才须检束。但能鞭辟近里来，左右逢源无不足。古云兄弟真天伦，怡怡勿以疏间亲。千金万户皆外物，岂以外物伤天真。千流万派同一源，千葩万卉同一根。如何同气有乖刺，致使天下誇雷陈。兴言及此贵敦本，毋以彼此分玉珉。我今惭愧临风前，铿金戛玉闻钧天，诸兄历落俱群仙。明珠孕蚌发光彩，瑜瑾在璞晴生烟。信知囊括自无咎，遁肥可以栖林泉。高歌击壤天地宽，仰事俯育俱陶然。简夫轩轩气盖世，飘飘直有凌云志。银河万斛洗胸中，日解千牛刃方试。思量展转不得寐，零露瀼瀼鹤初唳。同辈诸弟赖琢磨，要使家声无废坠。乘风翩然好下来，素书先遣征鸿至。最念从兄及朝弟，自从生长无遗戾。临池弦诵喜忘飧，清夜高谈不知寐。江南江北万重山，今年去年别时泪。在家长日思登天，到此何由能缩地。康宁足可齐中郎，好与荣也相颉颃。茅穿溅土利霜戟，宝剑出匣生寒芒。读书可以继祖父，有道自足轻侯王。我言再三尔当记，正宜弩力斯世康。
寄朝夫文夫朋至三弟
作者：解缙
朝代：明

我已西行及早回，南山松柏好栽培。平生忠孝兼兄弟，常有音书日下来。
寄胡光大
作者：解缙
朝代：明

前日及柴扉，行休颇自怡。问人别后事，得女寄来诗。处世的如梦，劳生能几时。冰霜惟自洁，穷达任何知。上蔡音书近，高谈复论文。六经悬白昼，千载信浮云。汉简何多凿，秦坑亦合焚。操觚任缓颊，安得见华勋。斯文天所赋，吾道晚初成。閒若陶元亮，狂为祢正平。登高天以旷，对月镜逾清。坐到晨钟发，寂寥三四声。
寄胡光大·其一
作者：解缙
朝代：明

前日及柴扉，行休颇自怡。问人别后事，得女寄来诗。处世的如梦，劳生能几时。冰霜惟自洁，穷达任何知。
寄胡光大·其三
作者：解缙
朝代：明

斯文天所赋，吾道晚初成。閒若陶元亮，狂为祢正平。登高天以旷，对月镜逾清。坐到晨钟发，寂寥三四声。
寄胡光大·其二
作者：解缙
朝代：明

上蔡音书近，高谈复论文。六经悬白昼，千载信浮云。汉简何多凿，秦坑亦合焚。操觚任缓颊，安得见华勋。
寄胡敬方
作者：解缙
朝代：明

梁鸿海曲窜，贾谊长沙谪。儋耳苏子瞻，夜郎李太白。君家忠简在幽州，功名自分随烟流。一朝行召入宣室，君臣鱼水还相投。我视诸公岂俦匹，十年曾侍金銮侧。朔风吹梦入河州，细语荒郊秋一叶。临行天语重丁宁，万里西行劳圣心。乡人怜我休太息，飞鸟终当还旧林。
寄胡郭二驸马并柬王左军
作者：解缙
朝代：明

年年荣近六龙车，共拂红云被日华。一自山中杜门后，几回清梦到天家。
寄邓维翰
作者：解缙
朝代：明

经年两度还乡里，九载相逢话夙心。曾见诛茅新筑室，门前嘉树总成阴。
寄非空上人
作者：解缙
朝代：明

禾川岭上最高峰，飞锡时敲碧落钟。檐卜花香月明里，金盂分水受降龙。
寄黄元斋
作者：解缙
朝代：明

来时萧峡驻轻舟，惆怅初年作远游。梦里相思不相见，武功山下月轮秋。
小儿何所爱
作者：解缙
朝代：明

小儿何所爱，爱此芝兰室。更欲附飞龙，上天看红日。人道日在天，我道日在心。不省鸡鸣时，泠然钟磬音。小儿何所梦，夜梦笔生花。花根在何处，丹府是吾家。圣人有六经，天地有日月。日月万古存，六经终不灭。
小儿何所爱·其一
作者：解缙
朝代：明

小儿何所爱，爱此芝兰室。更欲附飞龙，上天看红日。
小儿何所爱·其三
作者：解缙
朝代：明

小儿何所梦，夜梦笔生花。花根在何处，丹府是吾家。
小儿何所爱·其二
作者：解缙
朝代：明

人道日在天，我道日在心。不省鸡鸣时，泠然钟磬音。
小儿何所爱·其四
作者：解缙
朝代：明

圣人有六经，天地有日月。日月万古存，六经终不灭。
小孤山
作者：解缙
朝代：明

两岩相夹石为门，万水东流去若奔。拔地一峰形自险，擎天独柱势尤尊。鱼龙并跃春初暖，风雨来时昼易昏。想见当年禹疏凿，神功万古至今存。
小孤山
作者：解缙
朝代：明

彭湖水合大江东，孤柱中流势独雄。千古狂澜资汝障，不徒行客仗灵风。
小孤山
作者：解缙
朝代：明

海门第一关，巨石水中间。阴雨蛟龙出，天晴鹳鹊还。一川浮玉笋，两岸见青山。亦有摩崖宇，苍苔点点斑。
峡江送高峻
作者：解缙
朝代：明

梅雨初收欲晓晴，白沙官路马蹄轻。大安桥上簪缨集，为送高人上玉京。从容语笑见天真，交谊平生有几人。明日分襟江上去，多情怕见柳条新。新篁如戟草如茵，锦江风细波粼粼。忍歌三叠阳关曲，绝胜汪伦送故人。
峡江送高峻·其一
作者：解缙
朝代：明

梅雨初收欲晓晴，白沙官路马蹄轻。大安桥上簪缨集，为送高人上玉京。
峡江送高峻·其三
作者：解缙
朝代：明

新篁如戟草如茵，锦江风细波粼粼。忍歌三叠阳关曲，绝胜汪伦送故人。
峡江送高峻·其二
作者：解缙
朝代：明

从容语笑见天真，交谊平生有几人。明日分襟江上去，多情怕见柳条新。
己卯元日有感
作者：解缙
朝代：明

家住江南似鉴湖，料他春色到平芜。不知此日参军庙，谁写新桃换旧符。
市桥会郭千户作
作者：解缙
朝代：明

沙碛茫茫塞草肥，桔槔峰上暮烟飞。交河北去天连海，苏武曾将汉节归。
庐山
作者：解缙
朝代：明

扁舟过彭蠡，远远见匡山。巨石危将堕，阴云去复还。平铺三百里，高出九霄间。久在风尘际，览观心自閒。
庐山
作者：解缙
朝代：明
体裁：七言律诗

每依南斗弄潺湲，太白云巢似可攀。浮水一星天上下，步虚五老镜中间。自从三代称全楚，看到中原无此山。莫道彭湖希胜事，龙舟曾奏凯歌还。
庐山揽秀图歌
作者：解缙
朝代：明

昔年拄玉杖，去看匡庐峰。远山如游龙，半入青天中。四顾无人独揽秀，五老与我同舂容。手弄石上琴，目送天边鸿。二仪自高下，吴楚分西东。洪涛巨浪拍岸下，波光上与银河通。汲涧玄猿弄晴影，长松舞鹤号天风。天风吹我不能立，便欲起把十二青芙蓉。弱流万里可飞越，因之献上蓬莱宫。羲娥倏忽遂成晚，往往梦里寻仙踪。如今不知何人抚此景，树下一老与我襟裾同。披图题诗要相赠，气腾香雾秋濛濛。子归烦语谢五老，几时白酒再熟来相从。
庐山歌
作者：解缙
朝代：明

昔年拄玉杖，去看庐山峰。远山如游龙，半入青天中。四顾无人独青秀，五老与我同舂容。手弄石上琴，目送天边鸿。二仪自高下，吴楚分西东。洪涛巨浪拍崖下，波光上与银河通。吸涧玄猿弄晴影，长松舞鹤号天风。天风吹我不能立，便欲起把十二青芙蓉。弱流万里可飞越，因之献纳蓬莱宫。羲娥倏忽遂成晚，往往梦里寻仙踪。如今不知何人采此景，树下一老与我襟裾同。披图题诗要相赠，气腾香露秋。子归烦语谢五老，几时白酒再熟来相从。
彭泽
作者：解缙
朝代：明

青山围一县，隐隐见人家。乱石江边出，孤山带日斜。翠添官舍柳，香泛驿楼花。不见陶彭泽，湓城起暮鸦。
忧患中哭沧江兄
作者：解缙
朝代：明

为忆螺陂字水西，兄为和墨我题诗。看山纵酒携宾客，此是平生得意时。生离死别太匆匆，兄骑西行我棹东。回首白沙江上路，夕阳黄叶怨秋风。弟兄同年复同道，对床风雨每相期。那知但隔篱东水，不见生离死别时。少小同游白下门，五人今有一人存。江山花柳年年发，折柳看花欲断魂。共泛西昌月下舟，家贫为有稻梁谋。却云但得长如此，不愿人间万户侯。共看芙蓉天马山，遥怜世上几人间。田家有酒邀皆去，尽醉相随步月还。冲虚观里看江涨，又上中华礼白云。还赴故人鸡黍约，沉沉春夜细论文。到家几日南荒去，文水江头送别时。惆怅吞声泪垂血，此情只有两心知。
忧患中哭沧江兄·其一
作者：解缙
朝代：明

为忆螺陂字水西，兄为和墨我题诗。看山纵酒携宾客，此是平生得意时。
忧患中哭沧江兄·其七
作者：解缙
朝代：明

冲虚观里看江涨，又上中华礼白云。还赴故人鸡黍约，沉沉春夜细论文。
忧患中哭沧江兄·其三
作者：解缙
朝代：明

弟兄同年复同道，对床风雨每相期。那知但隔篱东水，不见生离死别时。
忧患中哭沧江兄·其二
作者：解缙
朝代：明

生离死别太匆匆，兄骑西行我棹东。回首白沙江上路，夕阳黄叶怨秋风。
忧患中哭沧江兄·其五
作者：解缙
朝代：明

共泛西昌月下舟，家贫为有稻梁谋。却云但得长如此，不愿人间万户侯。
忧患中哭沧江兄·其八
作者：解缙
朝代：明

到家几日南荒去，文水江头送别时。惆怅吞声泪垂血，此情只有两心知。
忧患中哭沧江兄·其六
作者：解缙
朝代：明

共看芙蓉天马山，遥怜世上几人间。田家有酒邀皆去，尽醉相随步月还。
忧患中哭沧江兄·其四
作者：解缙
朝代：明

少小同游白下门，五人今有一人存。江山花柳年年发，折柳看花欲断魂。
忧患中寄友
作者：解缙
朝代：明

金屋晓寒龙砚湿，玉阶春暖燕泥融。如何一夜思乡梦，只在文山字水东。手扶日月归真主，泪洒乾坤望掖庭。身死愿为陵下草，春风常护万年青。
忧患中寄友·其一
作者：解缙
朝代：明

金屋晓寒龙砚湿，玉阶春暖燕泥融。如何一夜思乡梦，只在文山字水东。
忧患中寄友·其二
作者：解缙
朝代：明

手扶日月归真主，泪洒乾坤望掖庭。身死愿为陵下草，春风常护万年青。
思亲
作者：解缙
朝代：明

一拜严亲二载馀，晨昏定省竟疏违。黄金殿上晴云动，白玉堂前晓日晖。一片丹心留上国，几回归梦绕庭闱。朝回讨论丝纶阁，独坐黄昏对紫薇。
怨歌行
作者：解缙
朝代：明

弦奏钧天素娥之宝瑟，酒斟流霞碧海之琼杯。宿君七宝流苏之锦帐，坐我九成白玉之仙台。台高帐煖春寒薄，金缕轻身掌中托。结成比翼天上期，不羡连枝世间乐。岁岁年年乐未涯，鸦玄粉白各相宜。卷衣羞比秦王女，抱衾谁赋宵征诗。参差双凤裁筠管，不谓年华有凋换。楚园未泣章华鱼，汉宫忍听长门雁。长门萧条秋影稀，粉屏珠缀流萤飞。苔生舞席尘蒙镜，空傍閒阶寻履綦。宛宛青阳日将暮，惆怅君恩弃中路。妾心如月君不知，斜倚长云和泪垂。
怨歌行（亦见王虚舟集）
作者：解缙
朝代：明

弦奏钧天素娥之宝瑟，酒斟流霞碧海之琼杯。宿君七宝流苏之锦帐，坐我九成白玉之仙台。台高帐暖春寒薄，金缕轻身掌中托。结成比翼天上期，不羡连枝世间乐。岁岁年年乐未涯，鸦黄粉白澹相宜。卷衣羞比秦王女，抱衾谁赋宵征诗。参差双凤裁筠管，不谓年华有凋换。楚园未泣章华鱼，汉宫忍听长门雁。长门萧条秋影稀，粉屏珠级流萤飞。苔生舞席尘蒙镜，空傍闲阶寻履綦。宛宛青扬日将暮，惆怅君恩弃中路。妾心如月君不知，斜倚云和双泪垂。
慧禄寺
作者：解缙
朝代：明

慧禄寺前江水流，萋萋芳草满汀洲。十年不到临江郡，依旧青松接画楼。
戏笔卖鱼歌为陈检讨题
作者：解缙
朝代：明

长廊翠壁春风香，千丝绿玉垂青杨。沉沉雨湿鸳鸯瓦，飞絮无声吹嫩凉。百战健儿花刺身，雕龙缬锦青作鳞。蛇子锁甲蛛网结，甘作中年无事人。鬓髭未受霜华染，回首前年如过险。厌说乱离欣太平，短短衣裳骭不掩。织成蕲竹黄琉璃，两筥添檐铅粉朱。椎油熟纸细熨贴，追逐儿童行卖鱼。小鱼泼刺金棱碗，圉圉红黄云满满。坐柈儿戏未论钱，斜阳欲落篱根浅。一儿欺之掩其目，故故痴痴屡回嘱。两儿挈榼窥其鱼，窃得欣奔踬而哭。后来二女褰绣帘，扶出细儿求乞添。坐闱少妇意尤羡，如此九子皆纤妍。画工画得无穷意，纷纷百事皆如戏。造化徒劳作弄儿，只许买鱼翁自知。
戏笔卖鱼歌为陈检讨题
作者：解缙
朝代：明

长廊翠壁春风香，千丝绿玉垂青杨。沉沉雨湿鸳鸯瓦，飞絮无声吹嫩凉。百战健儿花刺身，雕龙缬锦青作鳞。蛇子锁甲蛛网结，甘作中年无事人。鬓髭未受霜华染，回首前年如过险。厌说乱离欣太平，短短衣裳骭不掩。织成蕲竹黄琉璃，两筥添檐铅粉朱。椎油熟纸细熨贴，追逐儿童行卖鱼。小鱼泼剌金棱碗，圉圉红黄云满满。坐柈儿戏未论钱，斜阳欲落篱根浅。一儿欺之掩其目，故故痴痴屡回嘱。两儿挈榼窥其鱼，窃得欣奔踬而哭。后来二女褰绣帘，扶出细儿求乞添。坐闱少妇意尤羡，如此九子皆纤妍。画工画得无穷意，纷纷百事皆如戏。造化徒劳作弄儿，只许买鱼翁自知。
戏綵堂
作者：解缙
朝代：明

春风庭砌长兰苕，堂上慈亲冠凤翘。綵服尊前映朝日，回銮紫诰下青霄。
戏题卓撒
作者：解缙
朝代：明

一斧不成两斧成，暂于低处立功名。虽然未得居台辅，且在人间正不平。
戏题鸡卵
作者：解缙
朝代：明

形体难分圆与方，却将天地尽包藏。欲知内外两重白，全在中央一点黄。混沌未分先有象，乾坤已判见低昂。养成羽翼冲霄汉，化作金乌运太阳。
扇中竹树
作者：解缙
朝代：明
体裁：古风

常时十五二十过，手弄素月云间磨。广寒椎碎堕蛟室，龙影歘入扶桑波。向道仙人一桂树，秋声那得万竿多。洞庭日本通银河，姮娥夜宴邀湘娥，曙色鸡鸣奈乐何。
拿吒石
作者：解缙
朝代：明

巨石水中流，巑岏水面浮。端然劳砥柱，恍若隔瀛洲。风雨波涛险，鱼龙窟宅幽。江湖多胜迹，来往一凝眸。
挽凤岐父尹平御史
作者：解缙
朝代：明

凤衔丹诏下天来，圣主临轩策俊才。二十三年悲短命，乡人空望绣衣回。青春白简绣衣郎，六月寒飞满面霜。文水东流有馀恨，此生不复见张纲。
挽凤岐父尹平御史·其一
作者：解缙
朝代：明

凤衔丹诏下天来，圣主临轩策俊才。二十三年悲短命，乡人空望绣衣回。
挽凤岐父尹平御史·其二
作者：解缙
朝代：明

青春白简绣衣郎，六月寒飞满面霜。文水东流有馀恨，此生不复见张纲。
挽筠涧先生
作者：解缙
朝代：明
体裁：七言律诗

逐鹿兵还郊鼎移，故家风节似君稀。山河百二还真主，泉石东南隐少微。黄菊花时高士醉，青门瓜熟故侯归。九原若遇余豳国，犹话孤城未解围。
挽郭驸马
作者：解缙
朝代：明

凤池当日掌丝纶，亲侍红云选玉人。华盖早辞占瑞鹊，春和赐带绂龙麟。新诗每到蓬莱和，高论时将古议陈。蜚仗竟违成死别，东风将泪洒车尘。前年草草生离日，竟是平生死别时。屡遣小诗将问讯，何堪飘泊在天涯。归期只拟同携手，觅句应同一解颐。几许月明禁不得，满江春水伴愁思。
挽郭驸马·其一
作者：解缙
朝代：明

凤池当日掌丝纶，亲侍红云选玉人。华盖早辞占瑞鹊，春和赐带绂龙麟。新诗每到蓬莱和，高论时将古议陈。蜚仗竟违成死别，东风将泪洒车尘。
挽郭驸马·其二
作者：解缙
朝代：明

前年草草生离日，竟是平生死别时。屡遣小诗将问讯，何堪飘泊在天涯。归期只拟同携手，觅句应同一解颐。几许月明禁不得，满江春水伴愁思。
斧
作者：解缙
朝代：明

斫削群才到凤池。良工良器两相资。他年好携朝天去。夺取蟾宫第一枝。
斧
作者：解缙
朝代：明

斫削群才到凤池，良工良器两相资。他年好携朝天去，夺取蟾宫第一枝。
新淦县
作者：解缙
朝代：明

早春游望过欧潭，青竹红桃水似蓝。钓艇画船山色里，令人只是恋江南。
早春舟发文江时将赴都门
作者：解缙
朝代：明

北风吹冷薄寒裘，万里遥怜上国游。雪色迷人明两岸，江声入夜到孤舟。春归忽听云霄雁，昼卧惟闻渚水鸥。葵草向阳余素志，故园虽好敢淹留。
早朝
作者：解缙
朝代：明

紫禁追趋曙色寒，景阳钟动漏声残。两行银烛通双阙，一道朝仪引百官。星斗遥临花外落，旌旗只在仗中看。侍臣欲进阳春曲，圣主恩深赋转难。银烛荧煌夜色阑，西华楼下漏声残。天门掩映莺花曙，黄道澄清淑气寒。香袅玉垆开雉翼，烛摇金殿见龙颜。仙郎奏对封题罢，一曲阳春和更难。
早朝
作者：解缙
朝代：明
体裁：五言绝句

骢马五更寒，披衣上绣鞍。东华天未晓，明月满阑干。
早朝·其一
作者：解缙
朝代：明

紫禁追趋曙色寒，景阳钟动漏声残。两行银烛通双阙，一道朝仪引百官。星斗遥临花外落，旌旗只在仗中看。侍臣欲进阳春曲，圣主恩深赋转难。
早朝·其二
作者：解缙
朝代：明

银烛荧煌夜色阑，西华楼下漏声残。天门掩映莺花曙，黄道澄清淑气寒。香袅玉垆开雉翼，烛摇金殿见龙颜。仙郎奏对封题罢，一曲阳春和更难。
早朝赐宴
作者：解缙
朝代：明

君臣千载共明良，侍宴枫宸锡宠光。乌帽簪花摇翠绿，金盘荐果间青黄。九重天上鸣钧乐，五色云中进玉觞。丹陛拜飏酬圣主，锦衣犹带御垆香。
春日早朝
作者：解缙
朝代：明

金陵自古帝王闉，此际风云庆会晨。凤阁九重仙仗肃，莺花三月锦城新。云开御苑千峰晓，气转阳和万户春。安得致身青锁闼，愿随冠服侍枫宸。
春来曲
作者：解缙
朝代：明

人逢春来喜，我逢春来悲。春来春去催人老，百年光阴能几时。去年当春发如漆，今年逢春鬓若丝。人逢春到好颜色，我见春来头愈白。一片飘潇似雪垂，纵有春风清不得。忆我初年十四五，每到春来强欲舞。读书一目数行下，醉后传觞不知数。一朝辞家入京国，正是莺花二三月。东风满路马蹄轻，挥鞭走遍长安陌。此时红颜方少年，瀛洲步武如飞仙。常临螭陛奉清跸，时拂云笺近御筵。自从衰病困怀抱，一回见春一回老。趋朝上马要人扶，形态龙钟貌枯槁。寻常怕雨又悲风，白日看花如雾中。酒肠不惯易成醉，诗句懒题那得工。昔何勇锐今如此，始信蹉跎真老矣。吁嗟天运本自然，寒暑倏忽相推迁。老？彭祖今安在，瑶池弱水皆虚传。眼前岂无旷达者，击节和我春来篇。
春来曲
作者：解缙
朝代：明
体裁：古风

人逢春来喜，我逢春来悲。春来春去催人老，百年光阴能几时。去年当春发如漆，今年逢春鬓若丝。人逢春到好颜色，我见春来头愈白。一片飘潇似雪垂，纵有春风清不得。忆我初年十四五，每到春来强欲舞。读书一目数行下，醉后传觞不知数。一朝辞家入京国，正是莺花二三月。东风满路马蹄轻，挥鞭走遍长安陌。此时红颜方少年，瀛洲步武如飞仙。常临螭陛奉清跸，时拂云笺近御筵。自从衰病困怀抱，一回见春一回老。趋朝上马要人扶，形态龙钟貌枯槁。寻常怕雨又悲风，白日看花如雾中。酒肠不惯易成醉，诗句懒题那得工。昔何勇锐今如此，始信蹉跎真老矣。吁嗟天运本自然，寒暑倏忽相推迁。老�彭祖今安在，瑶池弱水皆虚传。眼前岂无旷达者，击节和我春来篇。
春萱堂
作者：解缙
朝代：明

越州孝子事行役，綵侍潘舆映朝日。岁时力作禾黍登，昕夕承颜起居吉。薰风种得萱草花，北堂宴坐觞流霞。人间五鼎未足羡，世上浮名徒自誇。雍雍琴瑟既在御，嘒嘒埙篪亦相递。四时乐事满庭闱，一点閒愁无梦寐。人言萱草解忘忧，不知和气能相求。若将陟岵兴哀叹，得见宜男应更愁。信知草木有同味，薰莸自古难同器。屈生蕙茝落沅湘，谢氏芝兰长庭砌。越州孝子独苦心，二亲存殁思慕深。生祥下瑞无休日，孙子绳绳嗣好音。
月中丹桂歌
作者：解缙
朝代：明

高天桂树五千尺，广寒宫中遮月色。八月秋清桂吐花，天香散乱神仙宅。西湖吴叟乌角巾，帝遣伐桂三千春。终朝倚困倦无力，婵娟兔笑嫦娥嗔。我有开山新钺斧，手持直上清虚府。金桥银桥忽在前，笑观霓裳羽衣舞。一斫折枝柯，二斫折婆娑。三斫桂树月中倒，四海不觉清光多。太阴之君邀我见，封章直奏通明殿。玉皇亲赐天樵民，留我天庭十日宴。明日宴罢踏层云，思量唯有斧随身。袖中带得一枝出，天下方知第一人。
望潜山歌
作者：解缙
朝代：明

东望望见九华远，西望望见潜山高。江中洲渚不可数，但觉万舰春云涛。前船远似飞沙起，后船烟中来似蚁。人生快意如此时，顺风微波日千里。安庆城池居要冲，一掬之地能消万古之英雄。纷纷谁可掇将去，恨血不染江波红。惟有龙眠老居士，画得山川及文字。更有余忠宣公百战死，荆扬夜夜天光紫。乔家泪滴江水浑，红颜得失何足论。三千年事堪消魂，举气嘘天天亦昏。幸遇太平息征战，却忆先皇泪如霰。吞声踯躅愁云屯，仰视红日东方暾。
朝天歌送周长史考满
作者：解缙
朝代：明

大夫益国之云仍，高曾累世家庐陵。忆昨元季四海沸，先亲避乱依锦城。锦城从来山水好，岷峨高高倚晴昊。扶舆清淑钟伟人，容斋先生得名早。丰姿不与凡俗同，秀眉大颡仍方瞳。携书三载齿胄监，折桂一日登蟾宫。先皇召见延英阁，除书远逐辽东鹤。练卒朝骑白鼻騧，谈兵夜坐青油幕。军中励志誇才雄，飞书上奏明光宫。万乘解颜双阙下，千官回首五云中。讣音吹风动盈耳，麻衣归卧青山里。贾谊先蒙太守徵，谢安仍为苍生起。天门重叩瞻飞龙，承恩来郡佐花封。化雨三春桑柘绿，东风九县桃花红。公馀扫榻看家谱，静念故乡应在迩。梦中听雨怀松楸，马上看云敬桑梓。去年入塞按边储，将士百万随专车。英风可继李北海，令名不让侯尚书。归来螺浦春光早，种得棠阴花满道。黄堂太守驰朱幡，白发仙人拾瑶草。又骑瘦马来文江，巽楼下榻书满床。我时得侍文章伯，再瞻风采题凤凰。别来相忆心如病，闻道朝天思报政。庞统元非百里才，郭公自是中书令。官船明日泛长河，杨花飞雪南风多。攀辕卧辙计无已，挥毫写就朝天歌。
李仲侃客蜀忘归作此柬其子
作者：解缙
朝代：明

寄语君严父，乌江锦似花。故园如此好，安得不归家。
李杨河
作者：解缙
朝代：明

自入李杨河，青山两岸多。马当峰夹险，龙渡峡流梭。突兀一拳石，奔腾万顷波。今朝逢小至，击楫大风歌。
杏林小隐为华山英先生赋
作者：解缙
朝代：明

小隐当年远市廛，杏花深处转幽偏。一村矮屋疑勾漏，数亩青山似辋川。流水通桥舂药碓，閒云将雨润芝田。华陀今见孙枝好，雅度浑如董奉贤。
松
作者：解缙
朝代：明

石上青松百尺长，松花落涧水生香。丁宁樵斧休戕伐，留待他年作栋梁。
松石轩
作者：解缙
朝代：明

手植青松不计年，根株峙石翠相连。勿嫌落子惊幽梦，惟爱閒云伴醉眠。半夜风声寒作雨，一林阳气煖生烟。画长与客敲棋局，忘却人间俗事缘。
枯木竹石
作者：解缙
朝代：明

高堂白石风雨起，怪石苍苍势埼礒。丛深野竹动猿哀，疑在湘江层叠里。举头却见青天青，老树偃蹇虬龙形。盘根九土比金石，势与五岳争风霆。丝萝引蔓自蒙翳，苔藓附丽相纵横。霜繁露重日慄冽，坚冰积雪时亏盈。栋梁之姿不易得，天意岂肯随飘零。新条旧发更修直，老干轮囷更错节。翠帷密叶膏沃光，云景芳华重结实。扶桑倚注启明东，峥嵘载捧青霄日。
柬某明府
作者：解缙
朝代：明

都门卿相尽弹冠，剩有文章送县官。他日轺车采循吏，蒲鞭应尚笑刘宽。赵广文来辱寄诗，开缄云采动涟漪。字江不用栽棠树，丹桂林中寄一枝。
柬某明府·其一
作者：解缙
朝代：明

都门卿相尽弹冠，剩有文章送县官。他日轺车采循吏，蒲鞭应尚笑刘宽。
柬某明府·其二
作者：解缙
朝代：明

赵广文来辱寄诗，开缄云采动涟漪。字江不用栽棠树，丹桂林中寄一枝。
桂
作者：解缙
朝代：明

桂树团团翠欲流，灵根原自月中求。东风吹动黄金粟，散作人间富贵秋。
桂林午日感旧
作者：解缙
朝代：明

去岁端阳奉御筵，金盘角黍下遥天。黄封特赐开家宴，回首薰风又一年。
桂林歌赠友
作者：解缙
朝代：明

永乐第八年庚寅，春王正月廿有四。一阳真人驾诗槎，爱煞江流学文字。游游漾漾清湖边，清湖万顷涵青天。桑野模糊藏暮雨，柳州锦亘锁朝烟。诗槎泊在沧洲背，忽见高林挺高桂。桂家住得最清高，不比寻常岩穴巢。借问春桂何事独无花，不与群卉争繁华。姚黄魏紫矜富贵，桃红李白纷豪奢。桂不能言答以意，芬芳要在风霜际。千林万木摇落时，白蕊丹心方表异。翡翠堆里金粟黄，千朵万朵联秋芳。金风满天散露气，明月万斛悬天香。昔年曾到广寒宫，芳菲绝似金林中。玉兔捣药不顾盼，彩鸾起舞犹雍容。嫦娥双双劝我酒，蟾蜍蹲踞来称寿。自言捣得不死丹，昂头捧献前稽首。金丹入手光陆离，呼吸元气餐紫芝。遂令卖药遍天下，至今卖药仍卖诗。卖诗卖到桂家去，桂家留我久停住。婆娑老树凝冰霜，延蔓新枝庭下聚。皎如玉树森成林，湛如明镜磨精金。君家兄弟不易得，一门同气还同心。戒审屏改警非意，瑶环瑜珥敦信谊。读书不负功名期，好比燕山之窦氏。昨朝林下华筵开，花香飞入黄金罍。门前长有车马至，座间尽是鸿儒来。相逢不饮真负人，明香一炷时自熏。兴来一扫千百纸，龙蛇腾跃随风云。随风云，度银汉。瑶池宴罢天上回，斫桂烧丹金不换。
桑
作者：解缙
朝代：明

一年两度伐枝柯，万木丛中苦最多。为国为民皆丝汝，却教桃李听笙歌。
梅
作者：解缙
朝代：明

潇洒寒梅吐玉葩，暗香浮动老仙家。应知鼎鼐调羹味，几向园林傲雪华。
梦仙歌
作者：解缙
朝代：明

明珠昨夜纷跳荡，天风吹梦直上九天上。银浦流云压锦衾，露脚斜飞湿罗幌。是时月姨捣药临丹炉，霓裳曲奏皆仙徒。泰阶欲升若无力，玉童两两争相扶。须臾丰隆阿香左右总来到，驾风鞭霆飞过蓬莱岛。不老时吞玉液霜，长生饱食金光草。周旋遍历寰宇中，九垓十极随飞翀。安期羡门几同笑，木公金母常相从。手阅阴符与金纂，往来玉房与琼馆。或遇滕六巽二扇威不知寒，或到旸谷扶桑行行不知暖。觉来飞落洞庭壖，犹呼我是云中仙。潇湘极浦知何处，云雨荒台空惘然。呜呼人间亦自有真仙，何必跨鹤凌云飞上天。
正月初三祭始祖濮州公族议欲更旧门符山林城市寻常屋唐宋诗书第一家者予意不可因赋一律呈诸父
作者：解缙
朝代：明

九朝靖节扶龙驭，十世联魁到凤池。青史盛传当日事，新桃莫换古人诗。正三日祀参军庙，七百年来显祖规。共喜族人同北阮，清明有约莫相违。
武英殿喜雨
作者：解缙
朝代：明

春殿微微动好风，密云将雨下长空。鱼龙变化九天阔，草木敷荣大地同。宫涧夜添三尺水，京华日长万花丛。小臣剩有为霖志，一滴天瓢海宇丰。
武英殿应制
作者：解缙
朝代：明

琼阶玉殿迥无尘，天子临轩策小臣。绛蜡珠帘光照曙，紫驼银瓮色浮春。扶摇九万飞腾异，礼乐三千制作新。草野书生何以报，愿随丹禁捧丝纶。
水滴
作者：解缙
朝代：明

月窟一蟾蜍，变化何所之。秀拔三峰峦，更蟠两蛟螭。或化北海鱼，或变南山鹿。长河与百川，一插归吾腹。须臾噀出云烟起，濡毫细写龙鸾字。笔底回春有生意，能使云行兼雨施。
永乐己丑恭遇太祖圣节感旧
作者：解缙
朝代：明

少事高皇仅十年，每因圣节赐归船。丁宁天语看严父，八十閒居似列仙。瞻望宸游又十年，三年宦辙到穷边。天回地转星河近，夜梦升朝奉御筵。
永乐己丑恭遇太祖圣节感旧·其一
作者：解缙
朝代：明

少事高皇仅十年，每因圣节赐归船。丁宁天语看严父，八十閒居似列仙。
永乐己丑恭遇太祖圣节感旧·其二
作者：解缙
朝代：明

瞻望宸游又十年，三年宦辙到穷边。天回地转星河近，夜梦升朝奉御筵。
求志山房歌
作者：解缙
朝代：明

云在山，龙在渊。云未霖，养晦于阴，壑龙未震，蛰迹而蜿蜒。所以古来隐居以求志，长山大谷往往多才贤。君不见孔明天下士，志气凌苍天。当年未受三顾宠，躬耕只在南阳阡。又不见鹿门有英杰，别是人中仙。耕云自得隐居志，日令妻子耘其前。我尝寄迹文江里，独抱遗经究终始。乱云堆土结松巢，一片閒心彻秋水。閒来却访朋江滨，落花流水迷通津。溪回路转得幽胜，深邃彷佛桃源春。中有高世徒，隐居谢世棼。身同鸥鹭侣，盟与泉石亲。不识季伦富，不知原宪贫。胸中万事等孤鹤，独立瑶台百尺之上月色传其真。冥观六合间，湛照无纤尘。我时一见之，翛然清我神。呼儿具酒鲙金鳞，瑶琴古剑乌角巾。自言足幽志，不是甘隐沦。酒酣壮气横秋旻，为君起舞君莫嗔。山房之下日云迈，苍生有待山中人。鞭起九云之潜蛰，共驾万斛之飞云。致身直入九重内，要使皇图万亿茫无垠。
江西访孔宅赠孔氏昆仲
作者：解缙
朝代：明

卿家难弟复难兄，诗礼相传廑过庭。派接鲁邦承教雨，天开东壁见文星。八州事业空尘土，三孔衣冠尚典型。沐浴精光今寂寞，愿从洙泗受遗经。
池口阻风
作者：解缙
朝代：明

避风贵池口，维䌫临川渚。白浪如山捲雪花，墨云匝地飞阴雨。此时鱼龙争沉浮，江湖石裂无安流。冯夷击鼓怒鼍吼，恍惚可以追冥搜。须臾云散风暂息，移船买酒浇胸臆。鲜鱼须得岂问钱，纵饮高歌忘岑寂。便觉红日催人颜，推篷且看池阳山。九华苍翠杯中堕，对景不复论乡关。尊前携手有知己，前程嗟叹徒为尔。青云有路待我来，一日南风歘千里。
池口阻风
作者：解缙
朝代：明
体裁：古风

避风贵池口，维缆临川渚。白浪如山捲雪花，墨云匝地飞阴雨。此时鱼龙争沉浮，江湖石裂无安流。冯夷击鼓怒鼍吼，恍惚可以追冥搜。须臾云散风暂息，移船买酒浇胸臆。鲜鱼须得岂问钱，纵饮高歌忘岑寂。便觉红日催人颜，推篷且看池阳山。九华苍翠杯中堕，对景不复论乡关。尊前携手有知己，前程嗟叹徒为尔。青云有路待我来，一日南风歘千里。
河州正月十五夜有感
作者：解缙
朝代：明

少年行坐依慈母，送腊迎春事樽俎。自从元日说阴晴，且向岁时将十五。儿童夹路爆竹喧，高引红灯笑嫫姥。青狮傀儡动地来，歌钟彻夜兼鼙鼓。驱傩击筑斗喧呼，剪纸拈花作歌舞。黄金蛟龙珠翠鳞，十丈流泉口中吐。登州海市未足怜，河阳花县何须数。我家不与世俗同，弟兄伯叔联簪组。满堂宾客皆雄奇，新吟健笔争蜂午。我时七步诗即成，诸生学士观如堵。年年岁岁盛繁华，只说江南好风土。那知少壮遇有殊，欢乐相兼又愁苦。布衣十五步蟾宫，年年看灯天九重。金门夜开星斗落，玉柱尽作扶桑红。群仙邀我饮河鼓，大醉尚吸沧溟空。南风飘飘亲舍远，乘之便往辞飞龙。十年宫锦灯花下，都与从前欢乐同。一从秋暑别京国，山川万里音书隔。东风一夜百花开，散与羁怀助吟癖。湛阳江月暂淹留，何侯祠前听棹讴。江船万烟芙蓉渚，赛杀两岸琉璃毬。今夕何夕在河州，平生之交欢相酬。微霰飘洒灯不收，更催添注龙鳞油。醉来身披紫绮裘，移船更作汗漫游。岂知夜永风雪道，冰作灯笼森白矛。逐日沥冻成以鞲，衬以五彩悬银钩。大雪大似金兜鍪，我疑天公与人谋。剪下玉屑如雕镂，边城凉薄天所赒。真成玉宇兼琼楼，烹龙炮凤楼上头。他人异域自风流，羁客向隅双泪流。任他欢乐弹箜篌，严亲念我应不休。灯光为我达宸旒，相思何日大刀头。
河边绿柳
作者：解缙
朝代：明

御柳青青近绿池，迎春濯秀不违时。皇恩天地同生育，雨露无私亦共知。漫漫春风入舜韶，绿杨舒叶乱莺调。君王不肯娱声色，何用辛勤学舞腰。
河边绿柳·其一
作者：解缙
朝代：明

御柳青青近绿池，迎春濯秀不违时。皇恩天地同生育，雨露无私亦共知。
河边绿柳·其二
作者：解缙
朝代：明

漫漫春风入舜韶，绿杨舒叶乱莺调。君王不肯娱声色，何用辛勤学舞腰。
泰和普阁寺壁颜辉画
作者：解缙
朝代：明

涂生少与鬼神遇，家在我乡社山住。踏破山河画得名，颜辉服役从之屡。清贫四壁自挥手，旋题粉垩分新旧。匣移好事为汝留，百年风雨人间寿。泗水一盂捲沧海，娉婷妖孽颜如灰。水平咄嗟具汤沐，运持万斛青莲开。胡奴金童发拳曲，鼗鼓声喧叫万回。玉环堆坏不能扶，天台惠林游国都。杖头三国几英杰，识者当时知有无。忽从殿角出彪虎，仓皇悔不弯弓弩。走过盘拿值一龙，前额披鳞咸争武。两禅痴坐殊不惊，松阴露滴秋冥冥。寒山拾得笑何事，老佛垂发东南行。定光亦向长汀去，千年狝猴作人语。徵也光华照末来，胡雏那得相宾主。光中兵甲血相溅，石勒诸儿眼如鼠。括囊笑杀万缘空，醯鸡起灭何匆匆。男儿一身佩宇宙，万亿劫后应相逢。神交语了未可终，金鸡飞出扶桑红。静巷道人正结夏，赤脚拟踏崚嶒峰。邀我题诗观明月，如此风流何远公。古来梦幻当相续，天地茫茫有形梏。生事不逢随眼前，世间何事非蕉鹿。跨牛庵前芳草绿，直上青天放黄犊。机锋禁署腾玉霄，风流太史黄山谷。
海东青
作者：解缙
朝代：明

万里飞来渡海西，灵禽玉爪不沾泥。㩳身欲抉群鹅队，展翅能追天马蹄。万里纵横嫌地窄，千层冲突觉天低。何须更结鸾凰友，应与云鹏力量齐。
清江晚眺
作者：解缙
朝代：明

清江临望处，一一见乡山。玉笥浮云去，金川夕照残。维舟访旧隐，飞鸟倦初还。归到仁山下，渔樵日日閒。
清远峡山寺
作者：解缙
朝代：明

绕涧木犀冬着花，上方台殿頫烟霞。云迷石室和光洞，犹是轩辕帝子家。
游采石古塘寺
作者：解缙
朝代：明

古塘姑熟小江边，一路芭蕉绿更妍。破衲老僧馀九十，细谈太祖渡江年。
游閤皂山
作者：解缙
朝代：明

閤皂云兼野水流，漫传先圣昔曾游。岂知汉晋遗风远，祇有宋元文字留。山势北来开菡萏，关门南下壮金牛。野翁为说天书降，曾有红云捧玉楼。
游阁皂山
作者：解缙
朝代：明
体裁：七言律诗

到处名山曾一游，今年紫淦更淹留。淩云峰上九龙井，阁皂山前双鲤洲。宋元碑仆翠苔积，草树日与苍烟稠。登高吊古愁明月，明月西坠愁未休。
湖南忆子
作者：解缙
朝代：明

昔年陇右思严父，此日湘南忆稚儿。父子恩深总情切，可堪回首望天涯。
潭溪刘氏秋江亭
作者：解缙
朝代：明

空亭屹立俯长流，占断潭溪千古秋。一派清商人倚槛，半篙寒绿客呼舟。芙蓉露白江波冷，梧竹风高枕簟幽。车马红尘应不到，此身何异在瀛洲。
灵川发舟
作者：解缙
朝代：明

百丈山头雨乍晴，灵川江上水初生。薰风隔岁如相约，两度吹船上玉京。
琴月轩
作者：解缙
朝代：明

月来轩外自相寻，人在轩中鼓素琴。半榻影斜天浸水，七弦声动雁投林。光涵石几秋无际，冷逼冰弦夜正深。我忆戴逵惭未识，拟乘高兴借清音。
琴清轩
作者：解缙
朝代：明

大瀛海上三神洲，飞仙挟我同遨游。银台金阙丽霄汉，琪花瑶草凉如秋。中有神人粲霞绮，脸若丹砂玉为指。遥持三尺爨下之枯桐，凤喙龙唇半焦尾。芙蓉隐褥青石床，博山垆薰沉木香。珊瑚雁足水晶轸，吴丝絙弦冰缕长。一弦初试韵殊绝，松梢轻缕鸣骚屑。二弦再鼓声琅琅，石上寒泉洒晴雪。弹之再三沉且幽，空谷猗兰香雾浮。祥云捧月海底出，海色含光凝不流。移宫变徵逾五六，凤飞冥冥秋气肃。神栖贝阙凛乎不可留，离鸾翔飞鹤惊宿。泠泠抚遍七弦终，方壶员峤来天风。神鱼跃出九渊浪，潜蛟腾舞冯夷宫。神仙惊骇揽衣起，毛发萧骚飒如水。恍然不知天宇皆清肃，只疑身在冰壶里。我亦与之渡海堧，仙凡间隔三千年。几回梦寐想丰采，妙音落落无由传。近登群玉峰，遍踏丹崖石。望见紫兰溪，涓涓湛沉碧。路逢当曰岛中仙，谪降尘寰人不识。玉童犹抱一张琴，囊封古锦徽黄金。开怀为我奏一曲，坐令万木含幽阴。群雄杳渺迥高迈，似就钧天破聋瞆。万斛烦襟歘扫除，目旷神怡绝纤芥。君莫是攀龙曾上九天飞，学得轩辕数曲之所为。又莫是早年出入宫禁侍虞舜，记得五弦琴上南风诗。不然何事列仙籍，复向人间寄踪迹。收琴且莫寻旧游，共展飙车跨鳌极。跨鳌极，登玉京。君弹山水调，我续升天行。与君唱和永终日，尽写乾坤万古情。
留别刘南洲
作者：解缙
朝代：明

禾水云阳地势连，君家习隐在南田。条桑种杏閒清昼，何必桃源别有天。待我悬车返故山，相从吹笛月明间。鹭江螺浦寻渔伴，便胜神仙共往还。
留别刘南洲·其一
作者：解缙
朝代：明

禾水云阳地势连，君家习隐在南田。条桑种杏閒清昼，何必桃源别有天。
留别刘南洲·其二
作者：解缙
朝代：明

待我悬车返故山，相从吹笛月明间。鹭江螺浦寻渔伴，便胜神仙共往还。
留别周巽
作者：解缙
朝代：明
体裁：七言绝句

二十年前同虎榜，八千里外客殊乡。匆匆又说明朝别，离恨长江有许长。
登中华山
作者：解缙
朝代：明

山号中华福地偏，一峰晴耸五云边。削成翠玉三千丈，立自洪荒几万年。天上有灯浑是幻，人间无事便为仙。閒来最爱东头阁，笑拂烟霞白昼眠。
登镇江报恩寺超然楼
作者：解缙
朝代：明

帝城天近瓮城高，梵宇嵌岩结构牢。试向超然楼上望，大江东去涨银涛。
登镇边楼
作者：解缙
朝代：明

陇树晴云万里秋，思亲独上镇边楼。几年不见南来雁，真个河州天尽头。
白头鸟
作者：解缙
朝代：明

风景萧条凤不鸣，双栖田野更关情。为谁愁得头先白，一段愁心画不成。
白扇歌
作者：解缙
朝代：明

剡溪白茧青筼筜，素练翠涛霜雪光。金刀剪出云一片，入手飒飒清风凉。奢俭适中不盈束，舒卷因时惬人欲。碧波潋滟海天平，清香潇洒淇园绿。绝胜娥眉山月半轮秋，又如渤海玉树珊瑚钩。白羽之轻不足比，齐纨虽洁那能俦。伟哉官样何从得，不方不圆亦不缺。鼋鼍跃破玻璃纹，凤凰踏断琅玕节。疑似嫦娥月下裁，狂风吹堕天山侧。又疑冯夷捧出碧波心，江妃水仙惜不得。祝融南来鞭火龙，闾阎尽在红炉中。窗下书生当此际，便觉两腋习习生清风，飘然如在蓬莱宫。又如驾驭羽轮飙车渡弱水，十洲挂在冰壶里。翱翔三千界，扶摇九万里。排云叫阊阖，乾坤净如洗。何须避暑子云亭，何须濯热瑶池冰，何须远访芙蓉城。青冥风露非人世，何如此扇之清清。玉川子，丹邱生，胡不持之朝帝阙，为我扫除天下热。
白鸡冠花
作者：解缙
朝代：明

鸡冠浑是胭脂染，今日如何浅淡妆。只为五更贪报晓，至今犹带满头霜。
皇冈山
作者：解缙
朝代：明
体裁：七言绝句

千里来寻故相家，曲江南岸夕阳斜。钧天此日闻韶乐，步上皇冈望翠华。
砚
作者：解缙
朝代：明

我家住在端溪里，窈窕白云最深处。吾宗骨肉徒纷纭，惟我幸为明时器。瑜麋见我性质实，俾我日里相摩擦。毛颖先生常似渴，一插池中水将绝。玉堂金马许多人，惟尔三子情最亲。爱我坚心磨不磷，案头长立待君恩。
立春日寄萧子郁
作者：解缙
朝代：明

仙蓂七叶报初春，气转洪钧雨露新。已有香醪试生菜，却无故友赏芳辰。梅花东阁千林雪，乌帽青山万里身。为问锦官城里客，几时借马到江津。
竹
作者：解缙
朝代：明

修篁解箨出林梢，劲节扶疏长凤毛。伫看他年坚似玉，裁竿东海钓金鳌。
竹
作者：解缙
朝代：明

春雨蛟龙变，不妨苔藓侵。苍苍孤直者，空洞本无心。
竹
作者：解缙
朝代：明

河湟雪压松千尺，不似江南竹一枝。龙卧肯随风浪起，朝阳还有凤来时。
竹溪春晓图为刘孟雍题
作者：解缙
朝代：明

武陵溪远桃千树，汴水春深柳万条。何似此君多节槩，偏宜清隐绝尘嚣。翠禽啼处烟如织，锦箨裁来雪未消。却笑此生惭六逸，相思为寄白云谣。
笔
作者：解缙
朝代：明

未用怨头白，用时头转黑。未用暂幽閒，用时何逼迫。须臾索我风雷惊，明时用我致太平。君子用我流芳名，鬼神见我俱潜形。五经文字传今古，苍颉由来知我苦。十万雄兵我解和，那用敲金兼击鼓。
笔妙轩
作者：解缙
朝代：明

管城子，尔能图天文，又能貌地理。六经修纂点画明，群书著述文章美。作之之始称蒙恬，后来毛州刺史传。近代喜称陆文宝，如锥如凿还如椽。善书不择新与故，一锋杀尽山中兔。江淹梦断多才华，班超投却成奇遇。闻君制作非寻常，尖齐员健良有方。当窗特书风雨作，临池点染烟云香。百体书中尽神妙，金雀虎爪生辉耀。悬针垂露更清新，不作拙工使人诮。陆君早为人所称，英气凛凛当青春。何时携取献天子，图画麒麟阁上人。
答胡光大
作者：解缙
朝代：明

去年雪中寄我词，一读一回心转悲。结交谁似金兰契，举世纷纷桃李姿。我观百岁须臾耳，人在乾坤犹酿器。清浓糟粕总成空，四海滔滔不知醉。我是浮云与世乖，醉醒各判自难谐。天地悠悠尚应尽，百年草草为形骸。吟诗作赋愁肝肾，绝颖屠羊争笔阵。劳筋苦骨竟何为，一榻清风万年尽。襄阳太守何其愚，沉碑水底誇龙鱼。至今人笑陵谷改，亡吴帝晋竟何如。我有穷愁何日宽，醯鸡起灭閒独看。痴儿细子能萋菲，毁誉荣辱吾何干。今年春到花应早，预拟南园踏芳草。细看春色天上来，万树芳花照晴昊。庄生久矣喜逍遥，陶令何曾恨枯槁。啜醨一醉也徒然，一诺千金永相保。
答胡光大
作者：解缙
朝代：明

去年雪中寄我辞，一读一回心转悲。结交谁似金兰契，举世纷纷桃李姿。我观百岁须臾尔，人在乾坤犹酿器。清醲糟粕总成空，四海滔滔岂知醉。我似浮云与世乖，醉醒自是难相谐。天地悠悠尚应尽，百年草草为形骸。吟诗作赋愁肝肾，绝颖屠羊争笔阵。劳筋苦骨竟何为，一榻清风万年尽。襄阳太守何其愚，沉碑水底夸龙鱼。至今人笑陵谷改，亡吴帝晋今何如。我有穷愁何日宽，醯鸡起灭闲独看。痴儿细子能萋斐，毁誉荣辱吾何干。今年春到花应早，预拟南园踏芳草。细看春色天上来，万树芳花照晴昊。庄生久矣喜逍遥，陶令何曾恨枯槁。啜醨不醉也徒然，一笑千金永相保。
筠窗读易
作者：解缙
朝代：明

我家鉴湖山水僻，七百年来读周易。化龙江上栖凤林，云淡风暄奏金石。后来端简白玉堂，鸾坡万竹听鸾凰。蓍草丛生紫云拥，龟文落箨占星芒。君家亦在欧乡住，藜燄光辉旧游处。深丛密筱映河图，人在筠窗淡思虑。秋宵露华滴蕊珠，凉月正照窗中书。研朱和露画奇偶，轇轕造化论锱铢。与君相见应明年，细论一画羲皇前。变易不易乃易理，孔圣晚岁亲韦编。淡泊谁能味元酒，希声雅奏难为传。高攀璿玑饮玉醴，醉倒宇宙空中船。希夷歌诗念旧隐，陶令作赋思归田。筠兮筠兮有生意，春雨一夕龙腾天。
简胡学士光大
作者：解缙
朝代：明

圣主开东阁，群贤已满朝。早骖孤凤尾，侧目望云霄。青云坊下路，万里此分襟。俟有传书雁，相期弋上林。
简胡学士光大·其一
作者：解缙
朝代：明

圣主开东阁，群贤已满朝。早骖孤凤尾，侧目望云霄。
简胡学士光大·其二
作者：解缙
朝代：明

青云坊下路，万里此分襟。俟有传书雁，相期弋上林。
繁昌阻风
作者：解缙
朝代：明

繁昌峡前风阻客，逆浪牵船滞行色。坐数归船疾如箭，俄顷飞帆浪中没。我非寻常流宕人，等閒不遇閒悲辛。读书学得万人敌，直将富贵轻埃尘。君不见当垆逸才题驷马，不如安石济天下。古来豪杰为世出，肯逐青牛度关者。丁宁北风且少停，会看一举登玉京。未把升沉问聃尹，欲共姬周论治平。不须对此叹坎坷，世事到头须勘破。成功他年拂衣归，直向东山日高卧。
纸
作者：解缙
朝代：明

剡溪藤，鱼网线，捣剉如麋浸水涀。神工抄作五色笺，凤舞鸾翔云片片。汉庭帝子爱如宝，诏下蔡侯多制造。文华殿上赋新诗，御墨淋漓尽章草。
翠筠轩
作者：解缙
朝代：明

闻说华轩俯碧湍，竹林适有晋衣冠。光凝翡翠秋偏好，色漾玻璃夏亦寒。留客何妨对棋局，濯缨兼可把渔竿。几回有意来相访，应与王猷一例看。
芙蓉
作者：解缙
朝代：明

木末有芙蓉，宛在水中沚。若向春风开，无人看桃李。
苍梧即事
作者：解缙
朝代：明

苍梧城北系龙洲，水接南天日夜流。冰井鳄池春草合，火山蛟室夜光浮。千家竹屋临沙嘴，万斛江船下石头。伏枕梦回霄汉近，佩声犹在凤凰楼。梧州旧治扶桑国，虎圈山名记大藩。蜑户举罾看水影，舟人移橛认潮痕。蘋婆果熟红包拆，荔子花开绿萼繁。北望九疑云尽处，重华端拱太微垣。桂岭东来下恶滩，苍梧细柳綵云间。拍天二水通交广，耸日高城跨北山。茆屋竹牌依古濑，筒槽渔艇满江湾。驿亭笳鼓中宵发，又报南天使节还。
苍梧即事·其一
作者：解缙
朝代：明

苍梧城北系龙洲，水接南天日夜流。冰井鳄池春草合，火山蛟室夜光浮。千家竹屋临沙嘴，万斛江船下石头。伏枕梦回霄汉近，佩声犹在凤凰楼。
苍梧即事·其三
作者：解缙
朝代：明

桂岭东来下恶滩，苍梧细柳綵云间。拍天二水通交广，耸日高城跨北山。茆屋竹牌依古濑，筒槽渔艇满江湾。驿亭笳鼓中宵发，又报南天使节还。
苍梧即事·其二
作者：解缙
朝代：明

梧州旧治扶桑国，虎圈山名记大藩。蜑户举罾看水影，舟人移橛认潮痕。蘋婆果熟红包拆，荔子花开绿萼繁。北望九疑云尽处，重华端拱太微垣。
苍梧即事（三首）
作者：解缙
朝代：明

梧州旧治扶桑国，虎圈山名记大园。蜑户举罾看水影，舟人移橛认潮痕。贫婆果熟红包坼，荔子花开绿萼繁。北望九疑云尽外，重华端拱太微垣。¤
草书歌
作者：解缙
朝代：明

我生十载灯窗间，学书昼夜何曾閒。墨池磨竭沧海水，秃笔堆作西眉山。豪来酒倾八百斛，醉后颠狂随所欲。手持兔毫任锋铓，扫破鸾笺千万幅。一笔横，一笔直，金鎗竖地锥穿壁。白虹界破青旻天，清泉泻下丹崖石。一点大，一点小，夜半流星随月皦。飞空弹石上云霄，出海骊珠灿穹昊。媚如扱花美女逞新妆，勇如操戈勇士当战场。动如綵鸾紫凤争翱翔，劲如秋蛇春蚓各奔茫。态如浓云千万变，势若晴空闪雷电。秋空排云鸿雁飞，春江汹涌蛟龙战。君不见王右军，当年曾作笼鹅人。丈夫有志亦如此，笔下自有鬼与神。
菖蒲
作者：解缙
朝代：明

三尺青青古太阿。舞风斩碎一川波。长桥有影蛟龙惧。流水无声昼夜磨。两岸带烟生杀气。五更弹雨和渔歌。秋来只恐西风起。销尽锋棱怎奈何。
菖蒲
作者：解缙
朝代：明

三尺青青古太阿，午风池畔荡晴波。长桥有影蛟龙惧，流水无声昼夜磨。两叶带烟生杀气，五更弹雨和渔歌。愁来只怕西风起，消尽锋铓恨转多。
菜
作者：解缙
朝代：明

蔬茹甘香可疗饥，莫云长是在茅茨。调羹宝鼎挥金椀，肉食曾无厌饫时。
菜
作者：解缙
朝代：明
体裁：七言绝句

蔬茹甘香可疗饥，莫云长是在茅茨。调羹宝鼎挥金碗，肉食曾无厌饫时。
蒙恩赐归省恭纪
作者：解缙
朝代：明

文楼清晓听鸡人，独立丹墀拜紫宸。三著锦衣怀往事，两辞金阙觐双亲。吾家自信多馀庆，圣主何私宠近臣。霄汉有心惟捧日，阳和布德物皆春。
藤县即事
作者：解缙
朝代：明
体裁：七言律诗

绣水东来合郁江，古藤城郭镇南邦。山云桥渡飞虹并，江月楼空乳燕双。晴日莺花红锦帐，春风烟树碧油幢。吹箫唤起蛟龙舞，金鸭焚香倒玉缸。
行路难
作者：解缙
朝代：明
体裁：古风

倚剑且莫叹，听歌《行路难》。世途反覆多波澜，焦原九折未为艰。君不见，汉谣斗粟歌未阑，长门潇潇秋草残。骨肉之间尚如此，何况他人方寸间。又不见，绛侯身荣转系狱，贾生空对长沙哭。功成更觉小吏尊，才高宁避谗言逐。所以赤松子，远避中林期，谁能吴江上，见笑鹧夷皮。骊龙有珠在沧海，劝君逆鳞无浪批。子推介山下，屈原湘水湄。当时凿枘一不量，至今憔悴令人悲。行路难，难为言，《沧浪》一曲且归去，长安大道横青天。
西川四景 其一 巫山天下无
作者：解缙
朝代：明

夏云岧峣影空翠，十二巫峰堕平地。化作奇峰天下雄，飞入西川作形势。楚襄微事何足云，宋家小子雕虫文。君不见今古兴亡几番雨，世间何事不浮云。
西川四景 其三 雪山天下高
作者：解缙
朝代：明

雪山山高在西极，下视九州皆历历。自从积雪雪未消，万古寒冰坚比石。五丁力士移不来，画师忽遣秋毫开。南州溽暑昼方永，展此清景何快哉。君不闻齧毡使者去已久，鲜能知味令心哀。
西川四景 其二 眉山天下秀
作者：解缙
朝代：明

娥眉春月斗婵娟，雷砰夜响空中泉。江南客子喜空翠，踏破平羌江水边。归来梦寐绕岩壑，千花烂锦明帷幄。起来如在娥眉巅，画史新图为君作。陇西太白去不还，浣花堂草苔石斑。西川风景世间少，令人长忆娥眉山。
西川四景 其四 瞿塘天下险
作者：解缙
朝代：明

惊湍触石石欲落，绝壁与天争一握。峡东冲激转奔雷，白日蛟龙怒相角。望中砥柱何崔嵬，曾见当年征战来。禹凿汉江犹在眼，金舆铁镇成寒灰。行人记取秋风里，云是瞿塘滟滪堆。
西川四景·巫山天下无
作者：解缙
朝代：明

夏云岧峣影空翠，十二巫峰堕平地。化作奇峰天下雄，飞入西川作形势。楚襄微事何足云，宋家小子雕虫文。君不见今古兴亡几番雨，世间何事不浮云。娥眉春月斗婵娟，雷砰夜响空中泉。江南客子喜空翠，踏破平羌江水边。归来梦寐绕岩壑，千花烂锦明帷幄。起来如在娥眉巅，画史新图为君作。陇西太白去不还，浣花堂草苔石斑。西川风景世间少，令人长忆娥眉山。雪山山高在西极，下视九州皆历历。自从积雪雪未消，万古寒冰坚比石。五丁力士移不来，画师忽遣秋毫开。南州溽暑昼方永，展此清景何快哉。君不闻齧毡使者去已久，鲜能知味令心哀。惊湍触石石欲落，绝壁与天争一握。峡东冲激转奔雷，白日蛟龙怒相角。望中砥柱何崔嵬，曾见当年征战来。禹凿汉江犹在眼，金舆铁镇成寒灰。行人记取秋风里，云是瞿塘滟滪堆。
西行
作者：解缙
朝代：明

八千里外客河湟，鸟鼠山头望故乡。欲问别来多少恨，黄河东去与天长。
西行寄同乡诸友
作者：解缙
朝代：明

昔与六七友，颉颃丽江乡。上溯濂与洛，下俯班与扬。齐声逞逸翮，万里云中翔。都俞冀稷契，熙皞窥虞唐。未重闾里选，誓作邦家光。荣名各忝窃，进退齐轩昂。周子最英特，雄剑白有芒。春秋六经学，明月抱文章。上下数千载，历历陈兴亡。刘君事高节，友谊金玉相。轻财好结客，慷慨非猖狂。落落遂寡合，悲风激清霜。于中独步者，江夏真无双。总角贯经史，下笔殊辉煌。错落灿星斗，翻腾倒湖江。典章夙所习，不愧琼与香。风波荡萍梗，各在天一方。十年屡屈指，会晤不可常。死生遂契阔，悲痛切中肠。缅怀鬻熊后，喧嘲孤凤凰。饮啄既孔时，？？出扶桑。安定得吾弟，接翅迎朝阳。我行忽万里，飘飘在河湟。严亲且百岁，慈母事未襄。仰天指日哭，泪若东海洋。鸡鸣引霜角，羞逐奴辈行。积雪照夜白，羁孤转凄凉。侏？迩羌羯，被服马与羊。平波漉如赪，鸟鼠凌苍苍。人掘得鼠者，此鸟悲傍徨。神哉斯怪异，稽首夏禹王。禹功遍安丰，此土功最详。我欲事著述，有笔长如扛。鬼神或呵护，金石犹铿锵。秋成买宝笈，持以献吾皇。
西行寄同乡诸友
作者：解缙
朝代：明
体裁：古风

昔与六七友，颉颃丽江乡。上溯濂与洛，下俯班与扬。齐声逞逸翮，万里云中翔。都俞冀稷契，熙皞窥虞唐。未重闾里选，誓作邦家光。荣名各忝窃，进退齐轩昂。周子最英特，雄剑白有芒。春秋六经学，明月抱文章。上下数千载，历历陈兴亡。刘君事高节，友谊金玉相。轻财好结客，慷慨非猖狂。落落遂寡合，悲风激清霜。于中独步者，江夏真无双。总角贯经史，下笔殊辉煌。错落灿星斗，翻腾倒湖江。典章夙所习，不愧琼与香。风波荡萍梗，各在天一方。十年屡屈指，会晤不可常。死生遂契阔，悲痛切中肠。缅怀鬻熊后，喧嘲孤凤凰。饮啄既孔时，��出扶桑。安定得吾弟，接翅迎朝阳。我行忽万里，飘飘在河湟。严亲且百岁，慈母事未襄。仰天指日哭，泪若东海洋。鸡鸣引霜角，羞逐奴辈行。积雪照夜白，羁孤转凄凉。侏�迩羌羯，被服马与羊。平波漉如赪，鸟鼠凌苍苍。人掘得鼠者，此鸟悲傍徨。神哉斯怪异，稽首夏禹王。禹功遍安丰，此土功最详。我欲事著述，有笔长如扛。鬼神或呵护，金石犹铿锵。秋成买宝笈，持以献吾皇。
西行寄甥文莹
作者：解缙
朝代：明
体裁：古风

祖陇西山雁门下，西行正值秋潇洒。秋日雕弓射孽狐，雪中玉勒驰天马。却过并州是故乡，先公并国汉侯王。西江有家未千载，南望白发怀高堂。吾甥夙所亲执手，未忍别黄叶下江。皋离愁，正如割，我当归，思如渴。相思悽恻重绸缪，远在明年二三月。
西行思亲
作者：解缙
朝代：明

慈闱弃世已经年，九十严亲雪满巅。徒步一身辞北阙，苦寒万里到穷边。斗牛注目青霄入，葵藿倾心白日悬。后土皇天应眷念，蚁忱先已赋归田。
西行示侄祯期还家
作者：解缙
朝代：明

平生不作汗漫游，骨肉满前宽我忧。一尊时醉黄花下，万事不醒江波流。早岁攀龙客天府，浪得声名满环宇。归来自分闭门过，岂料更为名所苦。旅影西行万里遥，黄叶飘萧更无数。我向黄河似泛槎，阿宜别我思还家。一天雁影閒秋色，两地月色愁蒹葭。蒹葭苍苍露为霜，朔风吹汝征衣裳。料应一步一回首，归到家时心转伤。弟妹若相问，为言各康强。严亲且祝加餐饭，我行十月应还乡。
西行途中即事
作者：解缙
朝代：明

圣主恩深宽逐客，西行不遣过轮台。河州犹在人寰内，百二山河去却回。四年寒食困羁囚，山谷先茔无奈愁。想见故园诸弟在，夕阳挥泪更登楼。
西行途中即事·其一
作者：解缙
朝代：明

圣主恩深宽逐客，西行不遣过轮台。河州犹在人寰内，百二山河去却回。
西行途中即事·其二
作者：解缙
朝代：明

四年寒食困羁囚，山谷先茔无奈愁。想见故园诸弟在，夕阳挥泪更登楼。
解氏世系歌
作者：解缙
朝代：明

悠悠我祖，系出平阳。后徙雁门，累叶重光。迄于退翁，李唐进士。讳隐官蕲，德远其子。作刺吉州，因家于此。肃宗之初，世乱未靖。同水臻善，南山形胜。鹧鸪迹符，胥宇延庆。禹字德远，生干宏材。参军武卫，兄弟鼎台。軿字德舆，贞白赐谥。进士兼善，从美其讳。金吾仆射，一门皆贵。桓桓世隆，自西徂东。建第营寨，吉阳肇封。力走黄巢，退不言功。子弼皋谟，吴加尚书。吴唐叔世，家袭紫朱。文灿丽正，儒将知兵。保身亢宗，迓宋之平。希孟伯轲，魁名天圣。生安及定，吉甫彦圣。熙宁进士，吉甫参军。五子文儒，持国尤醇。千龄千秋，必达必文。敬之讳寅，世精典坟。五世辟雍，世亦罕同。笃于生春，漕魁神童。进士选川，其字厚甫。龙翔天飞，纂图序谱。庄山上舍，忠抗奸权。辰峰典教，德拟平园。竹梧死节，光于信史。二妙同升，人谓有子。家君寿考，训我奉先。拜手陈诗，几千万年。
读书岩
作者：解缙
朝代：明
体裁：七言绝句

阳朔县中城北寺，人传曹邺旧时居。年深寺废无人住，惟有石岩名读书。
读柴望小传
作者：解缙
朝代：明

故旧三丧不弃捐，柴君高望世人传。当时泪滴坟前土，应作黄金彻九泉。
谒周瑜庙
作者：解缙
朝代：明

巴丘古县周郎庙，从祀甘黄共俨然。三国已兴吴社稷，二乔同泣汉婵娟。漳河碧草迷宫沼，皖水青林绕墓田。盖世英雄瑜与亮，东风赤壁忆当年。都督峰高玉峡山，真君楼下水湾环。周郎遗庙经千载，三国声名振百蛮。绿暗丘园春树合，锦铺坛墠古苔斑。祈灵几度椒浆奠，遥望神灵未易攀。
谒周瑜庙·其一
作者：解缙
朝代：明

巴丘古县周郎庙，从祀甘黄共俨然。三国已兴吴社稷，二乔同泣汉婵娟。漳河碧草迷宫沼，皖水青林绕墓田。盖世英雄瑜与亮，东风赤壁忆当年。
谒周瑜庙·其二
作者：解缙
朝代：明

都督峰高玉峡山，真君楼下水湾环。周郎遗庙经千载，三国声名振百蛮。绿暗丘园春树合，锦铺坛墠古苔斑。祈灵几度椒浆奠，遥望神灵未易攀。
谒青阳公祠
作者：解缙
朝代：明

维舟大江浒，西登皖城隅。遐思浩无际，怀古在踟蹰。桓桓青阳公，忠节溢寰区。坚军守兹垒，七载枕戈殳。上书久不报，援绝形势孤。全家俱守死，取义捐厥躯。时去事己往，令名天壤俱。入祠拜英姿，灵爽犹俨如。褒封显幽愤，庙食扬休都。起敬仰馀烈，临风发长吁。媲美巡与远，伟哉皆丈夫。
谪西河
作者：解缙
朝代：明

作吏谋全拙，从军事亦非。乡心秋塞雁，尽日向南飞。
豁如轩
作者：解缙
朝代：明

掘井为山积学功，高轩新筑日曈昽。量包元气鸿濛外，心与先天太极同。洞达八荒归尺寸，澜翻万卷入陶融。东山出慰苍生望，只在君家雅度中。
豫章怀古
作者：解缙
朝代：明

地入洪都景物稠，界分吴楚重干掫。滕王有阁空芳草，孺子无亭但古丘。西去帆樯皆北向，南来江水自东流。消沉多少英雄客，李蔡封侯广不侯。
贬河州述怀
作者：解缙
朝代：明

梦里心惊长乐钟，几回趋侍语从容。十年去国伤心泪，洒向天河载六龙。一身去国片云轻，白苧衣单万里程。九十严亲离别苦，夕阳挥泪倚门情。堂上白头亲九十，西行万里赴轮台。人间此是生离别，何日金鸡遇赦回。万里羁孤祇忆归，将心日日到庭闱。封书寄与南回雁，此去无劳更北飞。
贬河州述怀·其一
作者：解缙
朝代：明

梦里心惊长乐钟，几回趋侍语从容。十年去国伤心泪，洒向天河载六龙。
贬河州述怀·其三
作者：解缙
朝代：明

堂上白头亲九十，西行万里赴轮台。人间此是生离别，何日金鸡遇赦回。
贬河州述怀·其二
作者：解缙
朝代：明

一身去国片云轻，白苧衣单万里程。九十严亲离别苦，夕阳挥泪倚门情。
贬河州述怀·其四
作者：解缙
朝代：明

万里羁孤祇忆归，将心日日到庭闱。封书寄与南回雁，此去无劳更北飞。
赋得字水成文送陈子鲁
作者：解缙
朝代：明

章江飞出赣石来，大皋渡头群玉开。神螺浦翠晓光发，天狱山高青练回。东江西江小水合，章水中流何壮哉。双洲横作两龙剑，交锁石濑鸣春雷。一点分明飞作笔，上字成文下成吉。沧田桑海说荒唐，焉用河图洛书出。文水生祥不可休，坐谈孔孟思伊周。萧曹管乐不足数，倦游往往思扁舟。陈君更在水西住，几回击楫歌中流。鹧鸪洞前薜荔晓，赤石潭下芙蓉秋。天风吹云捲大旗，玉文深发清涟漪。君今归去事仙赏，我亦乘之歌式微。
赠东平侯韩勋之云南
作者：解缙
朝代：明

青春二十馀，文武竟谁如。手握千钧鼎，胸蟠万卷书。誓心依日月，尽力剪夔魖。称尔封侯贵，云台画匪虚。
赠写真刘士荣兼送还乡
作者：解缙
朝代：明

仆也惭瑰伟，丹青赖尔传。皇风清蓟北，有待画凌烟。春尽故乡来，秋深别我归。宦情同纸薄，只是念庭闱。
赠写真刘士荣兼送还乡·其一
作者：解缙
朝代：明

仆也惭瑰伟，丹青赖尔传。皇风清蓟北，有待画凌烟。
赠写真刘士荣兼送还乡·其二
作者：解缙
朝代：明

春尽故乡来，秋深别我归。宦情同纸薄，只是念庭闱。
赠写真萧士信
作者：解缙
朝代：明

太史公疑张子房，状貌不称如女郎。如何运筹帷幄里，儿抚丸转诸侯王。今喜萧郎来画我，雄伟魁梧无一可。只许双瞳傲月华，祥云丽曰春风坐。粲然一笑笔生花，香云合沓霏红霞。谓予眉宇照今古，鸳鸯岂羡为乌鸦。我感此言因叹息，此言只许邹轲识。凌烟功臣褒鄂奇，房杜癯然乃无敌。萧郎胸怀亦光霁，脱略形神有真秘。请君更写英雄人，笔健如山挟真气。
赠参政任勉之闽中
作者：解缙
朝代：明

饶州棠树绿初浓，又佐闽藩镇国东。海甸帆樯千里外，蓬莱宫阙五云中。风回画省榕阴合，雨过青林荔子红。莫谓内廷官位重，古来方岳拜三公。
赠友
作者：解缙
朝代：明

凤凰麒麟不世出，往者空闻今见之。乃知神物别有种，天生才隽超明时。君当妙年好丰采，毛骨自是千金姿。方驾曹刘宜独步，抗辞扬马复先谁。逸气棱棱久无敌，射策金门真破的。试将一剑决浮云，巳觉万人皆辟易。白简晨惊玉笋班，青鸾夜上金銮直。阁外亲收进讲书，榻前醉草平蛮檄。紫塞无尘四海清，承恩衣绣许趋庭。遥瞻日月辞龙衮，笑拨烟霞上鹤翎。长林花开啼早莺，金龟解换双玉瓶。春风如此不一醉，壮怀磊落何由平。
赠常熟陈二尹
作者：解缙
朝代：明

十载交游谊，应同雷与陈。论心偏慰藉，谈道最清真。乔木风烟旧，哦松岁月新。循良振名邑，易简悦居民。百里桑麻盛，千门桃李春。自惭空白首，喜得重相亲。
赠茅山道士
作者：解缙
朝代：明

雨馀重过冶城来，岩下松扉只半开。绕屋清阴多翠竹，满庭春色有红梅。道心尽在琴三叠，交谊何妨酒一杯。明日寻君携鹤至，休嫌踪迹破苍苔。
赠萧世英
作者：解缙
朝代：明

十九年中别更逢，逢君又别意重重。煎茶扫地同明月，相对弹琴到晓钟。
赠萧宗兼以留别
作者：解缙
朝代：明

乡里相逢簇绣鞍，客中重见别离难。新诗为写齐纨扇，一度相思一检看。
赠薛相士铁崖
作者：解缙
朝代：明

铜之鉴，可以见妍媸。不若书之鉴，可以见是非。人之鉴，可以见善恶之端，祸福之机。河东薛相士，自称老鉴师。一双神瞳秋水碧，三寸长舌霹雳飞。曾相水边遗英作贵子，道上单丁为富儿。前年山东睡汉是龙虎，今年雁山华胄非熊罴。谈言一中理，予夺无依违。见子劝以孝，见父劝以慈。见臣劝以忠，直则正，邪则欹。鉴道如此，颇合古人之箴规。铁崖道人曾读书与诗，误蒙进士赐绯衣。龙门上客一日速，十年不调官何迟。五湖相见谈出处，许我再觐黄金墀。我心复鉴复自断，子卿唐举毋容知。醉来吹笛客自去，天青月在梨花枝。
赠西平侯沐英
作者：解缙
朝代：明

彩凤有遗雏，喤喤泣载途。神龙亲哺育，跃马赞皇图。
赠阆溪友人之子入觐
作者：解缙
朝代：明

我昔曾游阆溪上，阆苑仙人过相访。开筵醉月坐琼花，气吐虹霓各千丈。葛山对面如屏帷，白雨一洗青琉璃。衔红飞鸟忽来下，勾漏丹砂明日归。武城公子携客来，卿家欢甚怀抱开。传觞踊跃催打鼓，倒挽河水添金杯。高悬大画白雁飞，画者濠梁崔子西。濡毫请我作诗句，大玺尚有宣和题。聿来宾从甚杂遝，论古称今恣欢洽。门？岧峣百岁坊，翠柳黄鹂声恰恰。翻思此地盛文儒，六一文星照碧虚。凤凰瑞世西山真，于菟孝感徐东门。龙潭学士登金岳，武城真院祠先人。当时墟曲胜邹鲁，弦诵日夜声相闻。繁华事往文字存，灵芝瑞草香氤氲。麒麟绣绂光堕地，鸑鷟和鸣鸾凤群。别来倏忽二十载，重寻旧梦无时改。亭亭玉树立当霄，天马空行见风采。鱼笺索我远游诗，并道严君劳梦思。半生足迹厌江海，陶令欲赋归田诗。如何更有驱驰想，壮士飘飘九天上。买舟东下朝玉京，彭湖匡阜入眼青。大江横流作天堑，万国如此宗神明。观光禁御日五色，访道桥门奏金石。蕊珠宫里阅琼文，金粟林中话空寂。草堂古篆两三行，正如金薤垂琳琅。吴人天玺殒星石，皇家字画蛟龙翔。暇时载酒一坐卧，明珠径寸当空堕。拾装又作蓟门行，析津之水浮蓬瀛。天回北斗运此杯，地合九城通杳冥。黄发含哺鼓腹歌，常从五夜听云和。周宣中兴有石鼓，奠鼎国学包山河。君能睹此实奇伟，下视五岳如陂陀。会当拓取一万本，便可拂袖归山阿。买田筑室守金玉，扶老携幼瞻羲和。重来阆溪为翁寿，与君握手同游歌。
赠阆溪友人之子入觐
作者：解缙
朝代：明
体裁：古风

我昔曾游阆溪上，阆苑仙人过相访。开筵醉月坐琼花，气吐虹霓各千丈。葛山对面如屏帷，白雨一洗青琉璃。衔红飞鸟忽来下，勾漏丹砂明日归。武城公子携客来，卿家欢甚怀抱开。传觞踊跃催打鼓，倒挽河水添金杯。高悬大画白雁飞，画者濠梁崔子西。濡毫请我作诗句，大玺尚有宣和题。聿来宾从甚杂遝，论古称今恣欢洽。门�岧峣百岁坊，翠柳黄鹂声恰恰。翻思此地盛文儒，六一文星照碧虚。凤凰瑞世西山真，于菟孝感徐东门。龙潭学士登金岳，武城真院祠先人。当时墟曲胜邹鲁，弦诵日夜声相闻。繁华事往文字存，灵芝瑞草香氤氲。麒麟绣绂光堕地，鸑鷟和鸣鸾凤群。别来倏忽二十载，重寻旧梦无时改。亭亭玉树立当霄，天马空行见风采。鱼笺索我远游诗，并道严君劳梦思。半生足迹厌江海，陶令欲赋归田诗。如何更有驱驰想，壮士飘飘九天上。买舟东下朝玉京，彭湖匡阜入眼青。大江横流作天堑，万国如此宗神明。观光禁御日五色，访道桥门奏金石。蕊珠宫里阅琼文，金粟林中话空寂。草堂古篆两三行，正如金薤垂琳琅。吴人天玺殒星石，皇家字画蛟龙翔。暇时载酒一坐卧，明珠径寸当空堕。拾装又作蓟门行，析津之水浮蓬瀛。天回北斗运此杯，地合九城通杳冥。黄发含哺鼓腹歌，常从五夜听云和。周宣中兴有石鼓，奠鼎国学包山河。君能睹此实奇伟，下视五岳如陂陀。会当拓取一万本，便可拂袖归山阿。买田筑室守金玉，扶老携幼瞻羲和。重来阆溪为翁寿，与君握手同游歌。
赤壁
作者：解缙
朝代：明

芦荻烧残孟德舟，洞箫吹彻子瞻愁。昨从赤壁矶头过，水冷鱼惊月一钩。
赴广西别甥彭云路
作者：解缙
朝代：明
体裁：七言绝句

多情为我谢彭郎，采石江深似渭阳。相聚六年如梦过，不如昨夜一更长。
踏青行
作者：解缙
朝代：明

春风绿遍天涯路，满院残红不知处。西家有酒不肯赊，愁坐茅檐日将暮。出门时作踏青行，晴川云煖花冥冥。时人埙管吹落日，难为一段江南情。
过三合驿
作者：解缙
朝代：明

荔枝子结虫窠绿，倒黏花开女脸红。望见石城三合驿，便分岐路广西东。
过交趾市桥
作者：解缙
朝代：明

上将勋庸动百蛮，偏禆威略重如山。市桥一堠当千里，横槊青天白昼閒。
过全州
作者：解缙
朝代：明
体裁：七言绝句

陶生岩畔草青青，唐介坟前江水声。两岸鹧鸪啼不尽，画船挝鼓过全城。
过十八滩
作者：解缙
朝代：明

白浪滩滩跳雪珠，青山片片翠萦纡。杜鹃啼得花如血，正是行人在半涂。
过平乐
作者：解缙
朝代：明
体裁：七言律诗

平乐孤城倚凤凰，桂江东去入南荒。考槃涧远度寒月，火焰山危下夕阳。贾客盐船苓叶绿，野人篱落菜花黄。东风细草茸茸锦，洗盏停桡百和香。
过思明府
作者：解缙
朝代：明

太子泉头曙色开，仙桃花影覆层台。摩天岭势龙骧去，交趾人从鸟道来。蕃族金符犹什袭，汉廷桐柱久倾颓。西风笳鼓连云起，共看山中猎骑回。
过新淦寄胡能定
作者：解缙
朝代：明

紫淦提封十万家，市南多见使君车。凭将旧日阳春曲，散作侯官棠棣花。许逊山林紫淦边，弹琴耽酒过年年。信知伴鹤游诸洞，何用攀龙上碧天。
过新淦寄胡能定·其一
作者：解缙
朝代：明

紫淦提封十万家，市南多见使君车。凭将旧日阳春曲，散作侯官棠棣花。
过新淦寄胡能定·其二
作者：解缙
朝代：明

许逊山林紫淦边，弹琴耽酒过年年。信知伴鹤游诸洞，何用攀龙上碧天。
过池州
作者：解缙
朝代：明

日日南风送客舟，舒州才过又池州。九华云捲芙蓉帐，挂在青天白玉钩。
过苍梧峡
作者：解缙
朝代：明

广西下来滩复滩，三百六十长短湾。潭心绿水缓悠悠，长湾短湾凝不流。涓涓千尺静见底，隔岸空行鱼曳尾。忽然路绝山势回，峡口江声如怒雷。石嘴凿凿森鲸牙，龙潭虎锯如回车。我行已过正月半，一夜水生浮汉槎。龙潜虎伏杳不见，但见满江圆浪花。浪花雪飞捲万瓦，船下高滩疾于马。浪船俱起空中击，举柁齐挽不容力。舟师持篙眼逾疾，抵住石头轻一掷。水痕奔箭石窦急，老稚怀忧多掩泣。齿声卜卜叩神灵，抛纸烧香齐起立。为言水浅仅容舠，篙师失手争纤毫。水声怒起两厓近，撇漩指顾随洪涛。龙君水伯似相晓，此水不大亦不小。纸船偏得铁梢公，稳似春游在灵沼。翻思初下象鼻山，怕问行人多苦颜。惊心乐水昭平驿，虑患防虞不暂閒。忽见苍梧山在目，已闻莺语自间关。须知平地风波恶，何处安留不险艰。此心常似初来日，三峡沧溟任往还。
过茶陵
作者：解缙
朝代：明
体裁：七言绝句

清江一曲弄晴晖，树色山光绿染衣。正好垂纶寻酒伴，休官便买钓船归。
过衡阳
作者：解缙
朝代：明
体裁：七言绝句

欲上衡山看洞庭，往来无暇不胜情。秋宵跨鹤持云下，归路犹堪借月明。
过阳朔
作者：解缙
朝代：明
体裁：七言绝句

阳朔江城据石头，唐碑独自枕寒流。素王庙貌临闉上，晓日苍苍照画楼。
述怀
作者：解缙
朝代：明

闻道西羌路坦夷，三千里外一娥曦。奔忙南北寻常事，老大悲伤九十稀。夜月书闱归梦远，秋风驿路雁声迟。儒官莫恨文章误，中正和平好俟时。
退朝即事
作者：解缙
朝代：明

圣主恭勤日万几，每因朝退问前疑。挥毫亲写蝇头字，常见宫官报酉时。赤栏红映夕阳齐，蹀躞天骐度不嘶。侍讲报来应锁甲，乘舆又过御桥西。㭨子南来百粤中，黄藤纯束赤筠笼。恩颁内阁分携去，犹有大官黄纸封。大将平胡兀亮阿，旌旗云拥照山河。明朝借我双雄凤，直上青天听凯歌。北京官酒甜于蜜，高品传宣侑膳珍。圣主御筵犹未饮，便令分赐及儒臣。
退朝即事
作者：解缙
朝代：明

少年天子重边功，亲到凌烟画阁中。敕赐勋臣绘图本，常将殿扆作屏风。延英影对碧衣郎，端砚纤毫各别床。天子垂帘亲考试，宫人手里过茶汤。云驳花骢各试行，一般毛色一般缨。殿前来往重骑过，欲得君王别赐名。
退朝即事
作者：解缙
朝代：明

紫殿阴阴荫薜萝，小窗无事客频过。绿槐夹道蝉声集，碧藓沿阶鸟迹多。待诏金门须倚马，退朝紫禁共鸣珂。丹心一片期忠孝，争奈高堂远别何。
退朝即事·其一
作者：解缙
朝代：明

圣主恭勤日万几，每因朝退问前疑。挥毫亲写蝇头字，常见宫官报酉时。
退朝即事·其一
作者：解缙
朝代：明

少年天子重边功，亲到凌烟画阁中。敕赐勋臣绘图本，常将殿扆作屏风。
退朝即事·其三
作者：解缙
朝代：明

㭨子南来百粤中，黄藤纯束赤筠笼。恩颁内阁分携去，犹有大官黄纸封。
退朝即事·其三
作者：解缙
朝代：明

云驳花骢各试行，一般毛色一般缨。殿前来往重骑过，欲得君王别赐名。
退朝即事·其三
作者：解缙
朝代：明
体裁：七言绝句

椰子南来百粤中，黄藤纯束赤筠笼。恩颁内阁分携去，犹有大官黄纸封。
退朝即事·其二
作者：解缙
朝代：明

延英影对碧衣郎，端砚纤毫各别床。天子垂帘亲考试，宫人手里过茶汤。
退朝即事·其二
作者：解缙
朝代：明

赤栏红映夕阳齐，蹀躞天骐度不嘶。侍讲报来应锁甲，乘舆又过御桥西。
退朝即事·其五
作者：解缙
朝代：明

北京官酒甜于蜜，高品传宣侑膳珍。圣主御筵犹未饮，便令分赐及儒臣。
退朝即事·其四
作者：解缙
朝代：明

大将平胡兀亮阿，旌旗云拥照山河。明朝借我双雄凤，直上青天听凯歌。
送中书舍人唐存恕归省
作者：解缙
朝代：明

与君同出周姬姓，同住江西路未遥。万里东归才识面，扁舟南去又乘潮。赐荣足慰庭帏念，承乏深惭禁籞朝。心折断云无一寸，不堪分袂镇河桥。
送侄祯期还家
作者：解缙
朝代：明

慇勤送子出京华，文水城东是我家。万里一身依旧业，五年三载在天涯。缄书欲寄青毛凤，衣锦仍乘白鼻騧。归到故园耆旧问，圣恩留赏上林花。
送侍郎出使
作者：解缙
朝代：明

侍郎将命出金銮，中使传宣左右欢。关内官曹迎使节，汉中父老识衣冠。云开太华三峰晓，雨过黄河九曲寒。寄语渭川千亩竹，西风愿早报平安。
送刘子龄
作者：解缙
朝代：明

高骈庙下青松树，每到源头驻马看。红雾白云多散尽，祇宜霜雪共清寒。
送刘孟雍之官清漳
作者：解缙
朝代：明

去年三月金门下，爱子清姿最潇洒。笑剪钟山五色云，赠君自是知音者。我时正买西江船，君亦送我龙江边。长淮无波碧于淀，杨花落雪东风颠。今年相逢春又暮，之官复指清漳去。罗衫红映海榴天，纱帽香生紫薇露。一觞难尽别离情，闽山楚水烟冥冥。太平正好事绥抚，若有人来烦寄声。
送刘御史弟子渊还西昌
作者：解缙
朝代：明

鸰原分手思悠悠，乌府情多不可留。归梦岂因为客久，还家足慰倚门愁。都城花落春犹在，远岫云寒雨半收。逆旅相逢仍送别，好传消息到沧洲。
送刘御史按交趾
作者：解缙
朝代：明

虬髯白舄绣衣郎，骢马南巡古越裳。城郭新开秦郡县，山河原是汉金汤。天连铜柱蛮烟黑，地接珠崖海气黄。莫说炎荒冰雪少，须令六月见飞霜。
送刘日升
作者：解缙
朝代：明

灞桥轻雨落尘沙，送子南行访汉槎。为寄音书大庾岭，腊前有客看梅花。
送刘日升南游
作者：解缙
朝代：明

枫落字江云，霜侵寒夜月。飘飘刘贞长，挥手捐佩玦。鸿宝箧中书，久作红垆雪。近别心己遥，遐思几时辍。明明空前镜，照见丝与发。子行勿迟留，出门志己豁。人心不如镜，对面异燕越。佩玦无用捐，赠以双巨阙。
送刘绣衣按交
作者：解缙
朝代：明

虬髯白舄绣衣郎，骢马南巡古越裳。城郭新开秦郡县，山河元是汉金汤。天连铜柱蛮烟黑，地接朱崖海气黄。莫说炎荒冰雪少，须令六月见飞霜。
送友
作者：解缙
朝代：明

早辞天禄校书荣，又赋三休遂逸情。夜近玉堂看月色，晓趋金阙听钟声。红尘轩盖今无梦，白日岩扉旧有盟。归到故园松菊在，门前五柳识先生。
送友人起服北上
作者：解缙
朝代：明

结发相与友，不异雷与陈。风波荡萍梗，所历为参辰。君行初向河南时，轻裘快马悬明珠。光辉五色照行路，悔不相从同曳裾。遥闻鸿雁声嘹喨，冀得云中尺素书。素书宛见陈重面，我亦扬舲别乡县。京华为客忽相逢，雕盘绮食谐欢宴。岂知宴集乐未终，风惊木落亲庭空。讣音一纸泪成血，擗踊袒括何匆匆。我苦辞亲思显扬，只言得禄荣高堂。潘舆娱侍志所望，墓木己拱情可伤。祭之列鼎陈簠簋，不似生前欢菽水。更有暌离行役时，去住存殁无能知。君今得遇升平日，忠孝兼全两无失。三年再上青云路，万口称扬声籍籍。脱却麻衣换锦衣，千军骏马如翚飞。但看苍苍佩印绶，与君同向江西归。
送友人载入蜀
作者：解缙
朝代：明

昔年君去西川时，白头慈母纫征衣。衣成五彩相陆离，出门意气生光辉。扁舟溯尽瞿塘险，料想一险一度思庭闱。白头慈母中夜叹，严父寄书令子归。归来复向西川去，相看又作明年期。人生倏忽百年内，春叶青青秋已稀。辞亲掩卷怀李密，酒酣击筑思渐离。丈夫孝子俱可怜，明年与君重相违。君行慷慨当恐惧，父母之年不可以不知，父母许尔行勿疑。
送友人还乡
作者：解缙
朝代：明

九月江东白雁飞，京华游子赋南归。湖天水落邮程速，泽国霜清浦树稀。为念庭闱勤侍省，岂知闾里重光辉。秋风双桂阶前好，定有天香拂綵衣。
送友人还山阴
作者：解缙
朝代：明

金凤洲头倒玉壶，铜塘浦口送飞舻。他时记得分携处，花雨春深听鹧鸪。
送弟朝夫及第还乡
作者：解缙
朝代：明

东风擢第上瑶京，金榜天门列姓名。拜命已承丹诏重，还家先着锦衣荣。九霄日月瞻龙衮，三月莺花出凤城。自是送君乡思切，仁山字水远含情。
送张教授子彝之成都
作者：解缙
朝代：明

之官远向锦官城，不用金牛役五丁。庠序贤才古邹鲁，献王声誉汉东平。
送曾仲浚归任海州
作者：解缙
朝代：明

吉州属邑雄西昌，龙河武姥青玉光。霸先城头雾气紫，山谷祠下洪流泷。黄头将军击妖贼，万鼓天齐响桥侧。至今父老传诵之，忠义名邦字深勒。曾君世系出西昌，初来吏部神扬扬。三年佐郡压青兖，九载相逢归故乡。我服衰麻世所哀，君今衣绣世所荣。哀荣共在故乡好，明日分襟无限情。
送杨教授之邵武
作者：解缙
朝代：明

昔在匡山下，杏花手自栽。杏花绕天发，先生归去来。归来双阙下，故人满京华。争修荐剡非所欲，东望闽海回云车。铜章四寸郡文学，夏楚不用施方略。诚能动物物皆春，人间无如教官乐。皋比坐拥春风喧，服事弟子来如泉。问咨唯喏皆圣贤，教官之乐不可言，为尔再赋菁莪篇。
送欧阳永清训导之官韶州
作者：解缙
朝代：明

献策黄金阙，之官岭外州。送君离恨少，江水共悠悠。
送沈诚庄还皋兰兼东徐叔拱
作者：解缙
朝代：明

画船载酒过枫桥，送到东风雪未消。此日相逢又相别，蓝桥西去路迢迢。
送淳夫弟南归
作者：解缙
朝代：明

扁舟新自海门来，兄弟承恩入上台。金匮琅函多写遍，锦袍新逐早春回。我家诗礼旧箕裘，当代承恩孰与俦。三入翰林真忝窃，莫言投笔可封侯。芙蓉山下有唐阡，算到于今八百年。归去殷勤看松柏，白云常望五云边。
送淳夫弟南归·其一
作者：解缙
朝代：明

扁舟新自海门来，兄弟承恩入上台。金匮琅函多写遍，锦袍新逐早春回。
送淳夫弟南归·其三
作者：解缙
朝代：明

芙蓉山下有唐阡，算到于今八百年。归去殷勤看松柏，白云常望五云边。
送淳夫弟南归·其二
作者：解缙
朝代：明

我家诗礼旧箕裘，当代承恩孰与俦。三入翰林真忝窃，莫言投笔可封侯。
送王指挥还京
作者：解缙
朝代：明

共在红云侍禁闱，经年离别思依依。愁冲毒雾湘南去，荣捧天书日下归。焦尾素琴重拂拭，黄金锁甲旧光辉。青春入奏随冠冕，一片丹心对紫薇。
送萧检讨引高南归
作者：解缙
朝代：明

新雨不成泥，軥舟树上啼。征夫怀远路，家在大湖西。别家今几度，杨柳江边树。念乡车轮下，渐是中年路。万事中年尚可期，人生且莫长别离。长别离，向何方，九河落花晴浦香。玉雎斑斑凫乳黄，南望不见二高堂，奈此游子思故乡。我家萧君济世早，功成身退合天道。当时未必去者贤，挽不回之卧烟岛。后来亲阅亏成事，始识从初去时好。我不能赤手缚虹霓，又不能委身同草木。生逢尧舜时，肯受泥涂辱。昨者误奋龙门雷，蝘蜓嘲之自云足。忧者举觞酬白日，惟有皇天照空谷。张公云，吴江生，我有千载意，不羡身后名。为君写作送行曲，曲中摧曳难为情。君行不听，我意不平。明日买船棹秋声，送秋东下窥沧瀛。飘然如去白玉京，须君禹穴相逢迎。相见不见须相待，客行虽迟心不改。
送董伦南还次其留别元韵二首
作者：解缙
朝代：明

九十严亲两鬓华，孤身万里倍思家。高飞却羡南回雁，又到金陵楚水涯。莫将琴剑老京华，到处溪山即是家。惟有薰风能解愠，不辞相伴到天涯。
送董伦南还次其留别元韵二首·其一
作者：解缙
朝代：明
体裁：七言绝句

九十严亲两鬓华，孤身万里倍思家。高飞却羡南回雁，又到金陵楚水涯。
送董伦南还次其留别元韵二首·其二
作者：解缙
朝代：明

莫将琴剑老京华，到处溪山即是家。惟有薰风能解愠，不辞相伴到天涯。
送赵用哲赴举
作者：解缙
朝代：明

凤飞五云里，意欲周八极。浩荡乘天风，超遥纵八翼。赵兄英妙行玉山，青云羃䍥巫云间。扪参附井弄明月，挽汲平玉归伊颜。深灌莽络罗美才，子云相如安在哉。何时破浪驾飞艇，共看玉峡之水从天来。
送镏若斋·其二
作者：解缙
朝代：明
体裁：七言绝句

万柳千花拂酒旗，南陵北苑草离离。居庸关下泉呜咽，又是东风欲去时。
采石吊李太白
作者：解缙
朝代：明

吾闻学士真风流，豪气直与元气侔。金銮殿上拜天子，叱呼宠幸如苍头。贵妃捧砚恬不怪，力士脱靴惭复羞。平生落魄嬴得虚名留，也曾椎碎黄鹤楼，也曾踢翻鹦鹉洲。也曾弃却五花马也，曾不惜千金裘。呼儿换取采石酒，花间满泛黄金瓯。醉来问明月，月映金波流。大呼阳侯出江海，骑鲸直向北极游。我来采石日已暮，潮生牛渚聊舣舟。白浪一江雪滚滚，黄芦两岸风飕飕。我欲起学士，相与更唱酬。恐惊水底鱼龙眠不得，上天星斗散乱难为收。草草留题吊学士，学士不须笑吾俦，磊落与尔同千秋。
重会乡人康子宁于横州
作者：解缙
朝代：明
体裁：七言律诗

去岁元宵奉禁闱，午门锡宴敞彤扉。教场火炷天星合，光禄杯行雨点飞。舞罢更催新度曲，醉回未省湿朝衣。定知此夜扁舟客，閒听村田社鼓归。
重过南安
作者：解缙
朝代：明

少年见说张横浦，曾访南安旧谪居。趺迹宛然存石础，至今重到已成墟。黄金市镇水湾环，屋瓦高低竹树间。西北有峰如翠黛，舟人说是酒墰山。六出飞花玉满汀，碧波江上晚扬舲。羊裘不怕江风冷，但看天边兆客星。
重过南安·其一
作者：解缙
朝代：明

少年见说张横浦，曾访南安旧谪居。趺迹宛然存石础，至今重到已成墟。
重过南安·其三
作者：解缙
朝代：明

六出飞花玉满汀，碧波江上晚扬舲。羊裘不怕江风冷，但看天边兆客星。
重过南安·其二
作者：解缙
朝代：明
体裁：七言绝句

黄金市镇水湾环，屋瓦高低竹树间。西北有峰如翠黛，舟人说是酒坛山。
重过南安·其二
作者：解缙
朝代：明

黄金市镇水湾环，屋瓦高低竹树间。西北有峰如翠黛，舟人说是酒墰山。
重阳
作者：解缙
朝代：明

几回客里度重阳，五岭兹辰望故乡。薏苡肯将归上国，丹砂不为向炎方。竹林客散应多暇，菊径花繁尚未荒。待得明年还上国，登高宠锡酒千觞。
锯子
作者：解缙
朝代：明

曲邪除尽不疑猜。昔日公输巧制来。正是得人轻借力。定然分别栋梁材。
锯子
作者：解缙
朝代：明

曲邪除尽不疑猜，昔日公输巧制来。正是得人轻借力，定然分别栋梁材。
长安别邹生
作者：解缙
朝代：明

西行十月至长安，邹生万里东南还。为言曾度六盘山，山下临洮河与涧。此行不必凋心颜，大雪恐坠层冰间。在城饮酒强自宽，明日东西岐路难。我渐辞家君渐留，君在甘州思越州。一去三年边月苦，归到家时消百忧。我心尤切念庭闱，九十严亲双鬓垂，倚门斜日望子归。临风托寄平安字，寒梅花发报君知。
长相思·寄友
作者：解缙
朝代：明

吴山深，越山深，空谷佳人金玉音。有谁知此心。夜沉沉，漏沉沉，闲却梅花一曲琴。高松对竹林。
闻莺
作者：解缙
朝代：明

惊觉蘧蘧梦，频闻恰恰啼。只疑窗纸外，却在柳阴西。
闻莺有感
作者：解缙
朝代：明

朝回缓步午门西，烟柳和风满御堤。塞北阵寒飞鸟绝，莺声只恋上林啼。
除夕寄萧时徽
作者：解缙
朝代：明

曾约同斟守岁杯，荒城日听足音来。地偏每取亲邻外，客久何堪节序催。刻烛有情同赋咏，颂椒无侣重徘徊。前盟独有寒梅在，肯向庭前带雪开。
随驾往观江东桥
作者：解缙
朝代：明

江东一带驾舆梁，鳌背金鳞漾水光。夷狄称番来贡献，君臣际世共明良。云随凤辇三千骑，日照龙袍十二章。万福攸同寰宇静，一人有庆兆民康。
随驾登紫金山赐果
作者：解缙
朝代：明

天晴随驾共登山，中使传宣荐玉盘。金谷人游红步幛，石房仙炼紫华丹。猩红浥露珊瑚软，鹤顶迎风玛瑙寒。侍从词臣知此味，渴中无惜齿牙酸。
霁月楼
作者：解缙
朝代：明

夜梦乘槎度斗牛，直到黄姑天柱头。嫦娥手把一轮镜，邀我广寒宫里游。广寒之宫九霄上，玉宇琼楼屹相向。白羽翠烟紫雾笼，蛟龙盛住黄金榜。天孙裁衣云锦香，玉女织绮成文章。左招南极益遐算，右攀北斗倾天浆。一枝古桂阴婆娑，吴刚持斧休蹉跎。千载寒苍塞宇宙，八埏举棹逢山河。是时白帝行秋令，天与初秋金气应。金茎欲采露花宜，银汉无声云气静。我起问嫦娥，员缺何太苦，何不长教似玉盘一片团团照千古。嫦娥笑我何太愚，世间万物有盈亏。不论春花何浓艳，当时秋叶还凋衰。四时寒暑迭来往，百岁光阴犹反掌。颜回好学陨青春，彭祖千年亦黄壤。问答未及竟，铜壶催晓筹。金盘半欹倒，忽向天西流。金鸡酬唱忽惊觉，毛发？立寒飕飕。向来行乐皆如此，身在清江霁月楼。
霁月楼
作者：解缙
朝代：明
体裁：古风

夜梦乘槎度斗牛，直到黄姑天柱头。嫦娥手把一轮镜，邀我广寒宫里游。广寒之宫九霄上，玉宇琼楼屹相向。白羽翠烟紫雾笼，蛟龙盛住黄金榜。天孙裁衣云锦香，玉女织绮成文章。左招南极益遐算，右攀北斗倾天浆。一枝古桂阴婆娑，吴刚持斧休蹉跎。千载寒苍塞宇宙，八埏举棹逢山河。是时白帝行秋令，天与初秋金气应。金茎欲采露花宜，银汉无声云气静。我起问嫦娥，员缺何太苦，何不长教似玉盘一片团团照千古。嫦娥笑我何太愚，世间万物有盈亏。不论春花何浓艳，当时秋叶还凋衰。四时寒暑迭来往，百岁光阴犹反掌。颜回好学陨青春，彭祖千年亦黄壤。问答未及竟，铜壶催晓筹。金盘半欹倒，忽向天西流。金鸡酬唱忽惊觉，毛发�立寒飕飕。向来行乐皆如此，身在清江霁月楼。
鞋山
作者：解缙
朝代：明

凌波仙子夜深游，遗得仙鞋水面浮。岁久不随陵谷改，化为砥柱障中流。
题一梦老人卷
作者：解缙
朝代：明

高卧蓬莱最上峰，希夷独许往来同。三生风月形骸外，百岁乾坤寤寐中。槐树午凉秋袂薄，梨花云暖夜床空。栩蘧自满平生愿，不管东窗曙色红。
题万竿烟雨图
作者：解缙
朝代：明

高君豪气如长虹，挥手画竹如画龙。烟云卷舒白日动，雾雨变化当晴空。长林倏忽千万垒，尺纸摇撼银河通。荆扬山开洞庭拆，宇宙飒飒生凉风。纵观未辨节与叶，脱略形似超凡庸。画名书法两不论，笔墨之外疑天工。为爱夏官少司马，极口称道不觉言词重。便将妙墨等淇澳，传播四海来诗筒。大篇短章悉绝好，金宣玉振歌舂容。此君心事比造化，岂大声色惊盲聋。誓将松桧历冰雪，笑拂蔓草纷青红。夏官尚书更潇洒，邀我赋咏无雷同。太平达官剩閒暇，几欲径造轩窗中。推窗见画犹见竹，烧笋作饭畴能供。击鲜酾酒集佳客，为奏流水朱丝桐。剧谈古今合风雅，俛仰贤圣追冥鸿。万竿烟雨坐来霁，共听彩凤声？？。
题万竿烟雨图
作者：解缙
朝代：明
体裁：古风

高君豪气如长虹，挥手画竹如画龙。烟云卷舒白日动，雾雨变化当晴空。长林倏忽千万垒，尺纸摇撼银河通。荆扬山开洞庭拆，宇宙飒飒生凉风。纵观未辨节与叶，脱略形似超凡庸。画名书法两不论，笔墨之外疑天工。为爱夏官少司马，极口称道不觉言词重。便将妙墨等淇澳，传播四海来诗筒。大篇短章悉绝好，金宣玉振歌舂容。此君心事比造化，岂大声色惊盲聋。誓将松桧历冰雪，笑拂蔓草纷青红。夏官尚书更潇洒，邀我赋咏无雷同。太平达官剩閒暇，几欲径造轩窗中。推窗见画犹见竹，烧笋作饭畴能供。击鲜酾酒集佳客，为奏流水朱丝桐。剧谈古今合风雅，俛仰贤圣追冥鸿。万竿烟雨坐来霁，共听彩凤声��。
题临桂七星岩
作者：解缙
朝代：明

早饭行春临桂东，野花榕叶色交红。七星岩曲篝灯入，百转峰回觅径通。石溜滴馀成物象，古潭深处映层穹。却归为恐衣沾湿，洞口云生似雨濛。就日门前春水生，伏波岩下钓船轻。漓江倒影山如画，榕树交柯翠夹城。村店日中鸡唱午，游人陌上酒携罂。殊方异俗同熙皞，欲进讴歌合颂声。桂水东边度石桥，村民淳朴见渔樵。丛祠歌吹迎神女，野庙蘋蘩祀帝尧。附郭有山皆积石，仙岩无路不通霄。日长衣绣观民俗，比户熙熙荷圣朝。
题临桂七星岩·其一
作者：解缙
朝代：明

早饭行春临桂东，野花榕叶色交红。七星岩曲篝灯入，百转峰回觅径通。石溜滴馀成物象，古潭深处映层穹。却归为恐衣沾湿，洞口云生似雨濛。
题临桂七星岩·其三
作者：解缙
朝代：明

桂水东边度石桥，村民淳朴见渔樵。丛祠歌吹迎神女，野庙蘋蘩祀帝尧。附郭有山皆积石，仙岩无路不通霄。日长衣绣观民俗，比户熙熙荷圣朝。
题临桂七星岩·其二
作者：解缙
朝代：明

就日门前春水生，伏波岩下钓船轻。漓江倒影山如画，榕树交柯翠夹城。村店日中鸡唱午，游人陌上酒携罂。殊方异俗同熙皞，欲进讴歌合颂声。
题仲兄小像
作者：解缙
朝代：明

彭城风雨夜连床，说尽眉山感雁行。亦记建文初二载，丹青曾画解中郎。
题冲虚观
作者：解缙
朝代：明

遍览冲虚益旷哉，悬崖峭壁起楼台。每逢嘉客岩边过，疑有仙真天际来。水底尽教龙稳卧，松巅时遇鹤飞回。道人采药迷归路，洞口云生扫不开。
题刘于京行乐图
作者：解缙
朝代：明

刘郎不是寻常者，风流肯在他人下。手中绾着青丝缰，街头走跨青骢马。狎儿挟弹黄金丸，刘郎坐据黄金鞍。䟎新衫子青沥沥，细腻棕粒光团团。焦桐藏在紫金囊，袖得玉帕花罗香。回头一顾二三子，含娇含态变鸣珰。刘郎半掩东风面，桃花上脸阿堵光。人生行乐须及时，河沙草绿骢马肥。草头露晞君始出，花梢月上君未归。门前曲巷新甃玉，家有黄金无不足。子孙孙子满眼前，如叶如花千万斛。
题刘郎中归隐竹轩图
作者：解缙
朝代：明

闻说刘郎似谪仙，竹轩不减洞中天。蛟龙嘘气成楼阁，岛屿无波列市廛。鹤到诗坛通远信，人看棋局惜流年。卜居自爱三山好，赢得烟霞满目前。
题双鹤图
作者：解缙
朝代：明

翼轸白榆光随地，化作长禽如老翁。瑶池莲花雪中朵，末叶微露丹砂红。轩昂有意出尘表，九万馀里骞长风。上天下天诉真宰，朝食幽都暮琼海。月中清唳露弹珠，日下和鸣云散綵。或随天帝骖龙翔，或驾群仙翳凤凰。翡翠巢高混茫上，皇皇四达无门傍。溟渤昆崙所栖息，天地侧身思咫尺。吴都卫国两无情，芳草含烟几迥碧。鸡群误落终昂昂，閒情不语春风长。羁栖岂为稻粱计，且与高士商行藏。君不闻薛少保，青田写真出天造。一笔能将万壑开，冰丸雪茧传皆好。又不闻杜少陵，大篇短章鬼神惊。长禽自可千百岁，加之诗画何声名。嗟哉二老世岂无，何将军有双鹤图，梅萼横绝角井孤。水出花开香欲刳，竹石落落莓苔敷。饮啄不受爱者呼，麾之不去喜欲舞，招之不来不可笯。落落岂有轩车污，不饥不渴天为徒，如此高洁世所无。如此高洁世所无，上帝何不唤取归清都。
题吴山伍子胥庙
作者：解缙
朝代：明

朝驱下越坂，夕饭当吴门。停车吊古迹，霭霭林烟昏。青山海上来，势若游龙奔。星临斗牛域，气与东南吞。九折排怒涛，壮哉天地根。落日见海色，长风卷浮云。山椒载遗祠，兴废今犹存。香残吊木客，树古啼清猿。我来久沈抱，重此英烈魂。吁嗟属镂锋，置尔国士冤。峨峨姑苏台，荆棘晓露繁。深宫麋鹿游，此事谁能论。因之毛发竖，落叶秋纷纷。
题吴山伍子胥庙
作者：解缙
朝代：明

朝驱下越阪，夕饭当吴门。停车吊古迹，霭霭林烟昏。青山海上来，势若游龙奔。星临斗牛域，气与东南吞。九州排怒涛，壮哉天地根。落日见海色，长风捲浮云。山椒戴遗祠，兴废今犹存。香残吊木客，树古哀清猿。我来久沉抱，重此英烈魂。吁嗟属镂锋，寘尔国士冤。峨峨姑苏台，荆棘晓露繁。深宫麋鹿游，此事谁能论。因之毛发？，落叶秋纷纷。
题吴山伍子胥庙
作者：解缙
朝代：明
体裁：古风

朝驱下越阪，夕饭当吴门。停车吊古迹，霭霭林烟昏。青山海上来，势若游龙奔。星临斗牛域，气与东南吞。九州排怒涛，壮哉天地根。落日见海色，长风捲浮云。山椒戴遗祠，兴废今犹存。香残吊木客，树古哀清猿。我来久沉抱，重此英烈魂。吁嗟属镂锋，寘尔国士冤。峨峨姑苏台，荆棘晓露繁。深宫麋鹿游，此事谁能论。因之毛发�，落叶秋纷纷。
题墨竹
作者：解缙
朝代：明

江南处处多修竹，凉雨潇潇响寒玉。孤根送出龙欲驰，怒箨才舒虎犹伏。霁景时开忽往来，清阴迥绕天垂绿。我昔金銮夜直时，月下风前适见之。天然妙影落窗畔，展转江南劳梦思。归来竹林时宴眠，断渠流水分清妍。深丛嫩筱山鸡语，唤醒骑龙朝日边。故人示我新图好，华林金谷空烟草。此君贞节万世同，纵有冰霜自能保。
题孤鸦图
作者：解缙
朝代：明

栖迟顾影自堪怜，肯逐群飞噪野田。海色曈昽朝雨歇，又随红日上青天。
题寿星图
作者：解缙
朝代：明

玉堂燕寝眠紫云，梦谒蓬莱东海君。手招太白搴若木，身骑箕尾跨南辰。是时秋分日在丙，南极老人坐真境。精神散作白银光，烟雾葱茏出东井。萧萧两鬓明如雪，笑我青年无华发。手持绿玉当我前，度我长生九还诀。朝来旭日开曈昽，按图忽见白头翁。不知宇宙几甲子，丹光满面生潮红。长松团空结深绿，芝草琅琅满空谷。一泓清沼活灵龟，数尺阶除伏驯鹿。滔滔逝水催时改，碧桃花发春常在。请君细和白云谣，小住崆峒八千载。
题山水
作者：解缙
朝代：明

溪山有逸趣，苍崖凌紫烟。远峰落天半，中有飞来泉。苍茫楼观出林杪，丘园四顾居人少。夕阳往往见渔樵，古树阴阴乱啼鸟。望中峰高云锦张，如此溪山犹故乡。元坛观里三峰出，白鹭洲边二水长。碧梧翠竹连江岸，菊潭秋屿花争乱。好景偏宜白日游，年华每被青春换。寄语溪水如有情，氤氲佳气常钟灵。山中美酒置千斛，待我归来寻旧盟。
题岁寒图
作者：解缙
朝代：明

群芳摇落尽凋残，唯有孤松耐岁寒。为道沧洲深雪里，独留苍翠与君看。
题扇
作者：解缙
朝代：明

疏疏雨湿湘江云，湘江美人思断魂。苍梧帝子去不归，锦城公子何时回。我欲攀天借取清风明月三万斛，扫除閒愁与昆明之劫灰。刘郎刘郎绝代颇希有，秋菊寒泉酌元酒。谈中风味心自知，天下炎凉一挥手。
题文山上巳诗
作者：解缙
朝代：明

崖山云寒海舟覆，六载孤臣老燕狱。东风杜宇三月三，五陵望断春芜绿。墨花皇皇五十六，写出江南愁万斛。当时下笔眼如虎，日落天低鬼神哭。扬帆昔走仪真船，手持鳌柱擎南天。间关岭海血沾檄，回首家国随飞烟。六宫粉黛黄埃里，汉火无光吹不起。全躯肯学褚渊生，嚼舌甘为杲卿死。蓟门凄凄芳草色，柴市春深血同碧。堂堂忠义行宇宙，白日青天照遗墨。落花寒食风雨时，展卷如对龙虎姿。再拜酬公金屈卮，有酒不读兰亭诗。
题文文山上巳诗后
作者：解缙
朝代：明

崖山云寒海舟覆，六载孤臣老燕狱。东风杜宇三月三，五陵望断春芜绿。墨花皇皇五十六，写出江南愁万斛。当时下笔眼如虎，日落天低鬼神哭。扬帆昔走仪真船，手持鳌柱擎南天。间关岭海血洒檄，回首家国随飞烟。六宫粉黛黄埃里，汉火无光吹不起。全躯肯学褚渊生，嚼舌甘为杲卿死。蓟门草碧春凄凄，高官不换西山薇。哀吟一曲肝肠裂，劲气万丈蛟龙飞。当年恨杀葛岭贼，恨不刳心食肉血。堂堂忠义行宇宙，白日青天照遗墨。落花寒食风雨时，展卷如对虎龙姿。再拜酹公金屈卮，有酒不读兰亭诗。
题杏林精舍图
作者：解缙
朝代：明

岐黄去我久，世情恒忌医。所以卢扁俦，韫光隐蓬茨。我爱东垣公，著述无瑕疵。逝将有知己，千载能求师。庐陵市阛阓，同姓业在兹。翩翩去炎热，寂寞山水涯。再传志隐逸，湖海自游嬉。环州结精舍，种杏成阴翳。开花二三月，绕天红雨垂。勃如赪霞烂，郁若云离披。朱实破绿叶，金丸坠春泥。未有驯虎异，林密众鸟栖。鸟喧景益静，坐起无愁思。疾有不讳者，问药施与之。岁久功益茂，孚信理不疑。悠然顺造物，自咏精舍诗。采椽无梦寐，藻棁非所宜。户牖洞虚敞，轩楹直无欹。此居成豁达，足与明轩岐。我家文水上，爽垲颇自怡。倦游二十载，会有归来时。医书亦通晓，杏树阴成帷。斯民跻仁寿，皞皞同雍熙。环州许来往，共享黄发期。
题松竹白鹤图
作者：解缙
朝代：明

松寿千年龄，竹苞四山植。仙驭何方来，偶此共栖息。东游扶桑略西极，下上九天仅咫尺。时回啄食向苍苔，会见培风展轻翼。松花雪落金粉香，竹食贮以供鸾凰。九皋一声彻云表，怪此人立何昂藏。临皋梦断洞箫谱，但见赤壁山苍苍。丹砂作顶耀朝日，白玉为羽明元裳。金芝瑶草尚厌饫，肉食岂足充君肠。清风徐来山月白，起舞琪雪参差光。乘轩肯受淇澳侮，携琴羞与西山将。天长地久护松竹，凤鸾备驾天门翔。松为栋梁竹为簜，羽衣常侍北斗傍。北斗斟酌白玉壶，南崖灿烂沧海枯，万寿千年应瑞图。
题棠雀图
作者：解缙
朝代：明

秋实正离离，低徊若有思。朝阳鸣凤起，还向上林枝。
题清沂书隐
作者：解缙
朝代：明

清沂河上路，芳草东西渡。时有读书声，云山自朝暮。
题画
作者：解缙
朝代：明

楼观青红锁翠烟，树寒浓郁障空天。此中谁是孤休客，还有严装下濑船。
题画四首
作者：解缙
朝代：明

春阳忽将违，红芳坐来歇。山深云木稠，流水鸣呜咽。楼观隐空青，幽人息环辙。望来不可亲，未得与世别。夏云敛虚壑，轻飙散林坰。袒息坐幽宇，曾无尘事撄。硙泉响非聒，聊且均凡情。骐骥甘伏枥，饲秣便清泠。物情已俱逸，樵路无商声。秋山风露寒，林莽忽摧落。山家乐馀暇，宾客时剥啄。开门扫败叶，隔屋供醴酪。忘情系城府，野兴转淳朴。白云淡无心，红树相罗络。山僧亦忘机，逍遥俯虚壑。此景良己佳，何用翔寥廓。冬岭森瑶林，积雪缟绝壁。天飞失孤鸟，万境归一寂。何物行路人，旅骑犹历历。天高人事异，长途未遑息。独有高居朋，纶巾座方适。幽观失欢喜，感遇相劳逸。孤舟尽日横，桂楫空倚石。立待东方暾，迢遥思无极。
题画四首·其一
作者：解缙
朝代：明

春阳忽将违，红芳坐来歇。山深云木稠，流水鸣呜咽。楼观隐空青，幽人息环辙。望来不可亲，未得与世别。
题画四首·其三
作者：解缙
朝代：明

秋山风露寒，林莽忽摧落。山家乐馀暇，宾客时剥啄。开门扫败叶，隔屋供醴酪。忘情系城府，野兴转淳朴。白云淡无心，红树相罗络。山僧亦忘机，逍遥俯虚壑。此景良己佳，何用翔寥廓。
题画四首·其二
作者：解缙
朝代：明

夏云敛虚壑，轻飙散林坰。袒息坐幽宇，曾无尘事撄。硙泉响非聒，聊且均凡情。骐骥甘伏枥，饲秣便清泠。物情已俱逸，樵路无商声。
题画四首·其四
作者：解缙
朝代：明

冬岭森瑶林，积雪缟绝壁。天飞失孤鸟，万境归一寂。何物行路人，旅骑犹历历。天高人事异，长途未遑息。独有高居朋，纶巾座方适。幽观失欢喜，感遇相劳逸。孤舟尽日横，桂楫空倚石。立待东方暾，迢遥思无极。
题画梅
作者：解缙
朝代：明

我观白榆千万树，花绕天河看花去。仙人不识造化奇，种在江南更沮洳。蒸翻朔雪冻作香，唤回梦影凝新妆。梅仙梅仙谁所指，六籍己见数顷筐。堂堂傅相九天上，商家霖雨来苏望。化作盐梅鼎更深，从此功名几千丈。黄金铸鼎未论功，白玉开花鹘神旺。岳云绕空飞不去，瞥见西湖一千树。却同天上白榆花，大庾山头更相遇。诗人穷肩瘦于鹤，长篇短章岂仓卒。黄昏疏影弄横斜，赋得蓬莱建安骨。建安诸子昔未赋，北客哀吟楚三户。屈子无情不肯招，离骚读罢长歌些。月华辉辉大如斗，浸在寒潭落虚牖。倒源水冷起青冥，化作盘空好身手。我观画梅如画龙，变化岂与常流通。自从瑶台厌丹粉，独立阊阖歌清风。
题白头翁图
作者：解缙
朝代：明

倦飞甘白首，竹实正穰穰。不敢先尝食，留之待凤凰。
题百子图
作者：解缙
朝代：明

天无一日备四时，人无一母生百儿。何人笔端夺造化，天时人事俱备知。三三两两如鱼队，日长游戏栏干外。攀花折柳争后先，采菊东篱相向背。昨观此图三抚几，多忧只为多男子。生子当如孙仲谋，人生一夔亦足矣。
题石田茅屋图
作者：解缙
朝代：明

石田茅屋归来计，长日呼龙种玉芝。高卧熟眠应不忘，五更风雨道涂时。
题胡忠简公敕书
作者：解缙
朝代：明

渡江炎德衰，颠倒由奸桧。胡公进谠言，直欲扫萧艾。居然新州谪，名震天壤内。恢复事己非，能保清净退。孝皇眷先臣，拔擢起滞废。羽仪廊庙间，议论尤正大。丘园将佚老，耿耿丹心在。耆朋既凋谢，一札重恩赉。矫首仰乾淳，芳猷传异代。龙章俨如新，字画有馀态。前修不可作，展卷一长喟。
题胡马图
作者：解缙
朝代：明

破衲自风沙，兼天压雪花。草间狐兔尽，归去帝王家。
题芦雁图
作者：解缙
朝代：明

閒随明月宿芦花，摇落江南未怨嗟。万里不辞天路远，帛书曾到帝王家。霜影沉沉起暮寒，秋云荷叶护阑干。形骸已在希夷外，不怕王孙金弹丸。
题芦雁图·其一
作者：解缙
朝代：明

閒随明月宿芦花，摇落江南未怨嗟。万里不辞天路远，帛书曾到帝王家。
题芦雁图·其二
作者：解缙
朝代：明

霜影沉沉起暮寒，秋云荷叶护阑干。形骸已在希夷外，不怕王孙金弹丸。
题蔡君谟真迹
作者：解缙
朝代：明

汴水东流宋社移，中郎名字日星垂。精神翰墨犹生气，想见彤庭赐对时。端明书法继钟王，佩玉琼琚在庙堂。见说当年推第一，米家应自笑疏狂。
题蔡君谟真迹·其一
作者：解缙
朝代：明

汴水东流宋社移，中郎名字日星垂。精神翰墨犹生气，想见彤庭赐对时。
题蔡君谟真迹·其二
作者：解缙
朝代：明

端明书法继钟王，佩玉琼琚在庙堂。见说当年推第一，米家应自笑疏狂。
题蔡学渊墨竹
作者：解缙
朝代：明

能画故人今不见，空馀翰墨寄高情。何时归到螺江上，共倚琅玕听凤鸣。
题观奕图
作者：解缙
朝代：明

去年曾到烂柯山，看着残棋不肯还。自是太平舒化日，神仙都只在人间。
题许由弃瓢图
作者：解缙
朝代：明

白云松下日逍遥，时掬清泉意更饶。借问先生行此乐，宫中圣主是唐尧。
题贤母卷
作者：解缙
朝代：明

吾伊声断熊丸胆，灯火烟消墨篆帷。不但古人有贤母，看碑挥泪痛慈闱。
题赵文敏杜陵戴笠图
作者：解缙
朝代：明

碧鸡坊里春风颠，浣花溪边晴日暄。浩歌一曲花弄影，慷慨不及开元前。饭颗山头忆相见，历下新亭旧时面。吟诗未遣髭须愁，愁绝边尘暗河县。平生落笔五岳摇，调笑不作儿女娇。锦袍仙人伯仲耳，孰谓有作徒相嘲。诗卷长留两不灭，玉颜癯骨俱清绝。万古诗人照胆寒，松柏苍然傲冰雪。吴兴公子真天人，落影自与韩众亲。新图古色照秋水，如此子美方逼真。槎翁老仙我所敬，十年寤寐游珠林。新诗墨妙聚片纸，今我观之谐夙心。嗟余岂是诸公徒，青天空行一字无。纷纷馀子风斯下，独立惟见明星孤，吁嗟杜陵焉可呼。
题陈所翁画龙
作者：解缙
朝代：明

海潮怒捲天风急，白浪嵯峨雪山立。老龙戏浪蛟蜃随，爪甲尽带烟云湿。古来画者谁最工，神妙独有陈所翁。嗟哉此图多变化，雷雨淋漓笔锋下。兴来展卷为君题，不数僧繇擅高价。
题雪竹双禽图
作者：解缙
朝代：明

雪压筼筜翠叶低，文禽声寂不闻啼。上林春好无情到，荆棘丛卑只共栖。翠竹寒消雪未收，双栖梦醒更何求。君王六合皆灵囿，饮啄飞翔得自由。
题雪竹双禽图·其一
作者：解缙
朝代：明

雪压筼筜翠叶低，文禽声寂不闻啼。上林春好无情到，荆棘丛卑只共栖。
题雪竹双禽图·其二
作者：解缙
朝代：明

翠竹寒消雪未收，双栖梦醒更何求。君王六合皆灵囿，饮啄飞翔得自由。
题青山白云图送廷琛
作者：解缙
朝代：明

宦游谁不爱青山，世上浮名好似閒。绾住白云岩际宿，任他流水去人间。
题马
作者：解缙
朝代：明

秋露团团玉花白，金鞍紫骝度香陌。奚官稳控青丝缰，天仗从容閒玉策。归来意气闲且都，欲饮灵泉惊砂碛。何当披甲骑尔行，一日长鸣空冀北。
题龙山李氏行乐图
作者：解缙
朝代：明

金陵客舍惊秋早，故旧相逢即倾倒。未询市上新富儿，且访山中旧遗老。李君自昔称文儒，双瞳炯炯长髭须。石田茆屋堪为记，流水飞云山自娱。闲来乘兴无远迩，竹杖芒鞋随去止。世人笑咤任纷纷，荣辱升沉同逝水。别来五载未承颜，几回清梦到柴关。借问君今年几十，庞眉鹤发颜如丹。有时高斋成独坐，心事悠悠忘物我。秋风吹老涧边薇，寒禽嗙熟庭前果。开壶与客更忘怀，天然之乐谁相猜。杯中绿酒经年熟，几上朱弦旧日谐。豪歌大醉便起舞，华月窗前夜当午。大儿三十喜延贤，小孙七岁能猎古。知尔幽居乐更多，渭川盘谷岂能过。或从仙洞骑黄鹤，每倚池亭看白鹅。嗟予少小慕芳躅，亦欲相从结茅屋。禁林空忝受君恩，为赋新诗在空谷。
题龙门行乐图
作者：解缙
朝代：明

龙门山高插天起，龙门水清深见底。大风吼雪翻银涛，天上火云烧赤尾。东连螺浦西钓台，三十六湾相萦回。白昼彷佛号春雷，怪石如龙云作堆。南阳公子好潇洒，行乐向此龙门下。锦囊绣袱绿瑶琴，紫裘乌帽玉骢马。有时跻险蹑崔嵬，洞观波浪胸怀开。小姑二山不盈尺，鄱阳一水大如杯。兴来长啸山下去，自觉精华与神遇。酒酣握笔赋归欤，飒沓吟笺有神助。信知出处非寻常，九苞之凤巢梧岗。天子龙门异岩穴，何日携手入庙廊。
香茗山
作者：解缙
朝代：明
体裁：七言绝句

山崖殷窦簇朱砂，香茗丛生蓓蕾芽。采药道人何处去，洞云深锁碧桃花。
鲁班井
作者：解缙
朝代：明
体裁：七言律诗

鲁巧何年浚凿成，银床深护土花青。下通海底双龙穴，上应天文列宿星。梧叶影沉三万丈，辘轳声转几千龄。我来登览题诗处，笑拍阑干酒半醒。
龙州
作者：解缙
朝代：明
体裁：七言绝句

波罗密树满城闉，铜鼓声喧昼赛神。黄帽葛衣墟市客，青裙锦带冶游人。